Ez a dokumentum a Gilenya jóváhagyott kísérőiratait képezi, és változáskövetéssel jelölve tartalmazza a kísérőiratokat érintő előző eljárás (EMA/VR/0000323955) óta eszközölt változtatásokat.

További információ az Európai Gyógyszerügynökség honlapján található: https://www.ema.europa.eu/en/medicines/human/EPAR/gilenya


















I. MELLÉKLET

ALKALMAZÁSI ELŐÍRÁS


1.	A GYÓGYSZER NEVE

Gilenya 0,25 mg kemény kapszula
Gilenya 0,5 mg kemény kapszula


2.	MINŐSÉGI ÉS MENNYISÉGI ÖSSZETÉTEL

Gilenya 0,25 mg kemény kapszula

0,25 mg fingolimodot tartalmaz 0,25 mg kemény kapszulánként (hidroklorid formájában).

Gilenya 0,5 mg kemény kapszula

0,5 mg fingolimodot tartalmaz 0,5 mg kemény kapszulánként (hidroklorid formájában).

A segédanyagok teljes listáját lásd a 6.1 pontban.


3.	GYÓGYSZERFORMA

Kemény kapszula

Gilenya 0,25 mg kemény kapszula

Egy 16 mm‑es átlátszatlan kapszula, melynek felső és alsó része csontszínű; a kapszula felső része sugárirányú fekete „FTY 0.25mg” felirattal és alsó része sugárirányú fekete sávval van ellátva.

Gilenya 0,5 mg kemény kapszula

Egy 16 mm‑es átlátszatlan kapszula, melynek felső része világossárga, alsó része fehér; a kapszula felső része fekete „FTY0.5 mg” felirattal és alsó része két, sárga tintával nyomott sugárirányú sávval van ellátva.


4.	KLINIKAI JELLEMZŐK

4.1	Terápiás javallatok

A Gilenya betegségmódosító kezelésként önmagában javallott nagyon aktív relapszáló‑remittáló sclerosis multiplex kezelésére a következő felnőtt és 10 éves vagy annál idősebb gyermek és serdülők esetében:

· azon betegeknél, akiknél legalább egy teljes és megfelelő betegségmódosító terápiával történt kezelés ellenére a betegség nagyon aktív (a kivételekről is a kiürülési időkről lásd a 4.4 és az 5.1 pontot)
vagy
· azon betegeknél, akiknél a relapszáló-remittáló sclerosis multiplex gyorsan súlyosbodik, azaz 2 vagy több funkcióvesztést okozó relapszus fordult elő egy év alatt, és 1 vagy több gadolínium‑dúsulással járó lézió látható az agyi MR-vizsgálattal, vagy jelentős növekedés volt a T2 léziókban a legutóbbi MR‑lelethez képest.

4.2	Adagolás és alkalmazás

A kezelést a sclerosis multiplexben tapasztalattal rendelkező orvosnak kell elkezdenie és felügyelnie.

Adagolás

Felnőtteknél a fingolimod javasolt adagja naponta egyszer egy 0,5 mg‑os kapszula, szájon át bevéve.

Gyermekek és serdülők esetében (10 éves vagy annál idősebb) a javasolt adag a testsúlytól függ:
· ≤ 40 kg testsúlyú gyermek- és serdülőkorú betegek: naponta egyszer egy 0,25 mg‑os kapszula, szájon át bevéve.
· > 40 kg testsúlyú gyermekek és serdülők esetében: naponta egyszer egy 0,5 mg‑os kapszula, szájon át bevéve.

Azon gyermekeket és serdülőket, akiknél a kezelést 0,25 mg‑os kapszulával kezdik, majd azt követően a stabil testsúlyuk 40 kg fölé nő, át kell állítani a 0,5 mg‑os kapszulára.

A naponta 0,25 mg‑ról 0,5 mg‑ra történő átállítás során az első adag bevételekor javasolt a kezelés megkezdésekor alkalmazott monitorozást elvégezni.

Az első dózis esetén ugyanaz a monitorozás javasolt, mint a kezelés elkezdésekor, ha a kezelést az alábbiak szerint megszakították:
· 1 vagy több napra a kezelés első 2 hete alatt.
· több mint 7 napra a kezelés 3. és 4. hete alatt.
· több mint 2 hétre, egyhónapos kezelés után.
Ha a kezelés félbeszakítása a fentieknél rövidebb ideig tart, akkor a kezelést a következő adaggal az eredeti terv szerint kell folytatni (lásd 4.4 pont).

Különleges betegcsoportok

Idősek
A Gilenya‑t a biztonságosságra és a hatásosságra vonatkozó kevés adat miatt a 65 éves és idősebb betegeknél óvatosan kell alkalmazni (lásd 5.2 pont).

Vesekárosodás
A fingolimodot a sclerosis multiplex miatt végzett kulcsfontosságú (pivotális) vizsgálatokban vesekárosodásban szenvedő betegeknél nem vizsgálták. A klinikai farmakológiai vizsgálatok alapján az enyhe - súlyos fokú vesekárosodásban szenvedő betegeknél a dózis módosítása nem szükséges.

Májkárosodás
A Gilenya‑t a súlyos fokú májkárosodásban szenvedő betegeknél (Child‑Pugh C stádium) tilos alkalmazni (lásd 4.3 pont). Noha az enyhe - közepes súlyos fokú májkárosodásban szenvedő betegeknél a dózis módosítása nem szükséges, a kezelés elkezdésekor ezeknél a betegeknél elővigyázatosság szükséges (lásd 4.4 és 5.2 pont).

Gyermekek és serdülők
A fingolimod biztonságosságát és hatásosságát 10 évesnél fiatalabb gyermekek esetében nem igazolták. Nincsenek rendelkezésre álló adatok. A 10–12 év közötti gyermekek esetében nagyon korlátozott mennyiségű adat áll rendelkezésre (lásd 4.4, 4.8 és 5.1 pont).

Az alkalmazás módja

Ez a gyógyszer szájon át alkalmazandó.

A Gilenya bevehető étkezés közben vagy attól függetlenül is.(lásd 5.2 pont).

A kapszulákat mindig egészben kell lenyelni, nem szabad kinyitni.

4.3	Ellenjavallatok

-	Immunhiányos szindróma.
-	Olyan betegeknél, akiknél fokozott az opportunista fertőzések kockázata, beleértve a legyengült immunrendszerű betegeket is (köztük azokat, akik jelenleg kapnak immunszuppresszív kezelést vagy azokat, akiknek az immunrendszere korábbi kezelés miatt gyengült le).
-	Feltételezett vagy igazolt progresszív multifokális leukoencephalopathia (PML) (lásd 4.4 pont).
-	Súlyos, aktív fertőzések, aktív, krónikus fertőzések (hepatitis, tuberculosis).
-	Aktív malignus megbetegedések.
-	Súlyos fokú májkárosodás (Child‑Pugh C stádium).
-	Az előző 6 hónapban myocardialis infarctusban (MI), instabil angina pectorisban, stroke‑ban/transiens ischaemiás attackban (TIA), dekompenzált (kórházi kezelést igénylő) szívelégtelenségben, vagy New York Heart Association (NYHA) III/IV. stádiumú szívelégtelenségben szenvedő betegek (lásd 4.4 pont).
-	Az Ia osztályú vagy III. osztályú antiarrhythmiás gyógyszerekkel végzett antiarrhythmiás kezelést igénylő, súlyos szívritmuszavarokban szenvedő betegek (lásd 4.4 pont).
-	Másodfokú, Mobitz II. típusú atrioventricularis (AV)‑blockban vagy harmadfokú AV‑blockban vagy sick‑sinus szindrómában szenvedő betegek, ha nincs pacemakerük (lásd 4.4 pont).
-	Olyan betegek, akiknek a kiindulási QTc‑távolságuk ≥ 500 ms (lásd 4.4 pont).
-	Terhesség során, illetve olyan fogamzóképes nőknél, akik nem alkalmaznak hatékony fogamzásgátlást (lásd 4.4 és 4.6 pont).
-	A készítmény hatóanyagával vagy a 6.1 pontban felsorolt bármely segédanyagával szembeni túlérzékenység.

4.4	Különleges figyelmeztetések és az alkalmazással kapcsolatos óvintézkedések

Bradyarrhythmia

A kezelés elkezdése a szívfrekvencia átmeneti csökkenését eredményezi, mely lassult atrioventricularis átvezetéssel is társulhat, beleértve az átmeneti, spontán megszűnő teljes AV‑blockról szóló izolált jelentéseket (lásd 4.8 és 5.1 pont).

Az első adag után a szívfrekvencia csökkenése egy órán belül elkezdődik, és 6 órán belül a legkifejezettebb. Ez az adagolást követő hatás a következő napokban fennáll, bár rendszerint enyhébb mértékben, és a következő hetekben általában csökken. Az adagolás folytatása mellett az átlagos szívfrekvencia egy hónapon belül visszatér a kiindulási szintre. Ugyanakkor egyes betegeknél előfordulhat, hogy a szívfrekvencia az első hónap végére nem tér vissza a kiindulási szintre. A vezetési zavarok jellemző módon átmenetiek és tünetmentesek voltak. A kezelésükre általában nem volt szükség, és a kezelés első 24 óráján belül megszűntek. Ha szükséges, a szívfrekvencia fingolimod által kiváltott csökkenése atropin vagy izoprenalin parenterális adagolásával visszafordítható.

A Gilenya első dózisa előtt és 6 órával az után minden betegnél EKG‑vizsgálatot és vérnyomásmérést kell végezni. Minden betegnél óránkénti pulzusszám‑ és vérnyomásméréssel 6 órán keresztül monitorozni kell a bradycardia okozta jeleket és tüneteket. Ezalatt a 6 órás időszak alatt folyamatos (valós idejű) EKG‑monitorozás javasolt.

A 0,25 mg‑ról 0,5 mg napi adagra történő átállítás során az első adag bevételekor javasolt a kezelés megkezdésekor alkalmazott óvintézkedéseket megtenni.

Amennyiben az adagolást követően bradyarrhythmiával összefüggő tünetek jelentkeznek, akkor megfelelő klinikai kezelést kell kezdeni, és a monitorozást a tünetek megszűnéséig folytatni kell. Amennyiben egy betegnél az első dózis monitorozásának ideje alatt gyógyszeres beavatkozásra van szükség, akkor egy egész éjszakán át tartó, egészségügyi intézményben végzett monitorozást kell kezdeni, és az első dózissal járó monitorozási stratégiát a Gilenya második dózisa után is meg kell ismételni.

Ha a szívfrekvencia az első dózis beadása óta a 6. órában a legalacsonyabb (ami arra utal, hogy lehet, hogy a szívre gyakorolt maximális farmakodinámiás hatás még nem alakult ki), akkor a monitorozást legalább 2 órával meg kell hosszabbítani, mindaddig, amíg a pulzusszám újra emelkedni nem kezd. Ezen kívül, ha 6 óra múlva a percenkénti szívfrekvencia felnőtteknél < 45, tizenkét éves, vagy annál idősebb gyermekeknél < 55, illetve tíz és tizenkét éves kor közötti gyermekeknél < 60, vagy az EKG újonnan kialakuló másodfokú vagy magasabb fokú AV‑blockot vagy ≥ 500 ms‑os QTc‑távolságot mutat, akkor hosszabb ideig tartó monitorozást (legalább az egész éjszakán át tartó monitorozást) kell végezni, mindaddig, amíg ezek az eltérések meg nem szűnnek. Bármikor megjelenő harmadfokú AV‑block szintén hosszabb ideig tartó monitorozást (legalább az egész éjszakán át tartó monitorozást) kell eredményezzen.

A szívfrekvenciára és az atrioventricularis átvezetésre gyakorolt hatások a fingolimod‑kezelés ismételt elkezdésekor újra visszatérhetnek a kezelés megkezdése óta eltelt idő és a megszakítás hosszától függően. Az első dózis esetén ugyanaz a monitorozás javasolt, mint a kezelés elkezdésekor (lásd 4.2 pont).

Nagyon ritka esetekben T‑hullám inverzióról számoltak be a fingolimoddal kezelt felnőtt betegeknél. T‑hullám inverzió esetén a gyógyszert felíró orvosnak meg kell győződnie arról, hogy nincsenek társuló, myocardialis ischaemiára utaló jelek vagy tünetek. Ha myocardialis ischaemiára van gyanú, kardiológus tanácsának kikérése javasolt.

A súlyos ritmuszavarok vagy a jelentős bradycardia kockázata miatt a Gilenya nem alkalmazható olyan betegeknél, akiknek sino‑atrialis blockja van, az anamnézisében tünetekkel járó bradycardia, visszatérő ájulás vagy szívleállás szerepel, vagy olyan betegeknél, akiknél a QT‑távolság jelentősen megnyúlt (QTc > 470 ms [felnőtt nők], QTc > 460 ms [lányok] vagy > 450 ms [felnőtt férfiak és fiúk]), nem beállított hypertonia vagy súlyos alvási apnoe szerepel (lásd még 4.3 pont). Az ilyen betegeknél a Gilenya‑kezelés csak akkor mérlegelhető, ha a várható előnyök meghaladják a lehetséges kockázatokat és a kezelés megkezdése előtt a legmegfelelőbb monitorozás meghatározása érdekében kardiológus tanácsát kérik. A kezelés megkezdéséhez legalább az egész éjszakán át tartó, meghosszabbított monitorozás javasolt (lásd még 4.5 pont).

A fingolimodot nem vizsgálták olyan arrhythmiás betegeknél, akiknek az Ia osztályba (pl. kinidin, dizopiramid) vagy a III. osztályba (pl. amiodaron, szotalol) tartozó antiarrhythmiás gyógyszerekkel végzett kezelésre volt szükségük. A bradycardiás betegeknél az Ia osztályba és a III. osztályba tartozó antiarrhythmiás gyógyszerekkel végzett kezelés torsades de pointes esetekkel társult (lásd 4.3 pont).

A Gilenya‑val szerzett tapasztalat korlátozott az olyan betegeknél, akik egyidejűleg béta‑blokkolókkal, pulzusszámcsökkentő kalciumcsatorna‑blokkolókkal (például verapamil vagy diltiazem) vagy más, olyan hatóanyagokkal végzett kezelést kapnak, amelyek csökkenthetik a szívfrekvenciát (pl. ivabradin, digoxin, antikolinészteráz szerek vagy pilokarpin). Mivel a fingolimod‑kezelés elkezdése is a szívfrekvencia lassulásával jár (lásd még 4.8 pont, Bradyarrhythmia), ezen hatóanyagok egyidejű alkalmazása a kezelés elkezdésével súlyos bradycardiával és ingerületvezetési zavarral társulhat. A szívfrekvenciára gyakorolt potenciális additív hatása miatt a Gilenya‑kezelést nem szabad elkezdeni olyan betegeknél, akiket egyidejűleg ezekkel a hatóanyagokkal kezelnek (lásd még 4.5 pont). Az ilyen betegeknél a Gilenya‑kezelés csak akkor mérlegelhető, ha a várható előnyök meghaladják a lehetséges kockázatokat. A Gilenya‑kezelés mérlegelésekor a kezelés megkezdése előtt kardiológus tanácsát kell kérni egy, a szívfrekvenciát nem csökkentő gyógyszerre történő átállítást illetően. Ha a szívfrekvenciát csökkentő kezelést nem lehet abbahagyni, az első dózis megfelelő monitorozásának meghatározása érdekében kardiológus tanácsát kell kérni, legalább az egész éjszakán át tartó, meghosszabbított monitorozás javasolt (lásd még 4.5 pont).

QT‑távolság

A QT‑távolságnak a 1,25 vagy 2,5 mg‑os fingolimod dózisok mellett kialakult dinamikus egyensúlyi állapotban – amikor a negatív chronotrop hatás még fennállt – történt alapos vizsgálatában a fingolimod‑kezelés a QTcI (egyénileg korrigált QT-szakasz [individual-specific QT]) megnyúlását idézte elő, ≤ 13,0 ms‑os 90%‑os konfidencia intervallum felső határértékkel. A fingolimod és a QTcI megnyúlás között nincs dózis- vagy expozíció‑válasz összefüggés. Nincs egyértelmű jel arra, hogy a fingolimod‑kezelés a QTcI eltérés gyakoribb előfordulásával, annak abszolút vagy a kiindulási értékhez viszonyított változásával járna.

Ennek a felismerésnek a klinikai jelentősége nem ismert. A sclerosis multiplex miatt végzett vizsgálatokban nem észleltek a QTc‑távolság megnyúlására gyakorolt, klinikailag jelentős hatásokat, de a klinikai vizsgálatokba nem vontak be olyan betegeket, akiknél fennállt a QT‑távolság megnyúlásának veszélye.

Azoknál a betegeknél, akiknek releváns kockázati tényezőik vannak, mint amilyen a hypokalaemia vagy a QT‑távolság veleszületett megnyúlása, legjobb elkerülni azokat a gyógyszereket, amelyek megnyújthatják a QTc‑távolságot.

Immunszuppresszív hatások

A fingolimodnak immunszuppresszív hatása van, ami a betegeket fertőzés kockázatára predisponálja, beleértve az opportunista fertőzéseket is, amelyek végzetes kimenetelűek is lehetnek, és növeli a lymphomák és egyéb malignitások, különösen a cutan malignitások kialakulásának kockázatát. Az orvosoknak körültekintően monitorozniuk kell a betegeket, különösen azokat, akiknek kísérőbetegségeik vannak, vagy ismert kockázati tényezők állnak fent náluk, mint például a korábbi immunszuppresszív kezelés. Ha erre a kockázatra van gyanú, akkor az orvosnak betegenként kell mérlegelnie a kezelés abbahagyását (lásd még 4.4 pont, „Fertőzések” és „Bőrmalignitások”, és 4.8 pont, „Lymphomák”).

Fertőzések

A fingolimod alapvető farmakodinámiás hatása a perifériás lymphocyta‑szám dózisfüggő csökkentése a kiindulási érték 20‑30%‑ára. Ez a lymphocyták lymphoid szövetbe történő reverziíbilis szekvesztrációjának a következménye (lásd 5.1 pont).

A Gilenya‑kezelés megkezdése előtt friss (azaz 6 hónapon belüli vagy a korábbi kezelés abbahagyása utáni) teljes vérképnek kell rendelkezésre állnia. A kezelés alatt a teljes vérkép rendszeres időközönként végzett vizsgálata javasolt a 3. hónapban, és azután legalább évenként, valamint a fertőzésre utaló tünetek esetén. Ha az abszolút lymphocyta‑szám megerősítése után is 0,2 × 109/l alatti, akkor annak normalizálódásáig a kezelést meg kell szakítani, mert a klinikai vizsgálatok alatt az olyan betegeknél, akiknél az abszolút lymphocyta‑szám < 0,2 × 109/l volt, megszakították a fingolimod‑kezelést.

A súlyos, aktív fertőzésben szenvedő betegek Gilenya‑kezelésének elkezdését a fertőzés megszűnéséig halasztani kell.

A Gilenya immunrendszeri hatásai növelhetik a fertőzések, köztük az opportunista fertőzések kockázatát (lásd 4.8 pont). Ezért a kezelés ideje alatt fertőzés tüneteit mutató betegeknél hatékony diagnosztikai és terápiás stratégiákat kell alkalmazni. Az olyan beteg vizsgálatakor, akinél olyan fertőzést feltételzünk, amely súlyos lehet, mérlegelendő a beteg fertőzések kezelésében jártas orvoshoz irányítása. A kezelés alatt a betegeket arra kell utasítani, hogy azonnal jelentsék kezelőorvosuknak a fertőzések tüneteit.

A Gilenya felfüggesztését kell mérlegelni, ha egy betegnél súlyos fertőzés alakul ki, és a kezelés ismételt elkezdése előtt a előny‑kockázat arányt mérlegelni kell.

A kezelés abbahagyását követően a fingolimod eliminációja akár két hónapig is eltarthat, ezért a fertőzésekre ezalatt az időszak alatt mindvégig oda kell figyelni. A betegeket utasítani kell arra, hogy a fingolimod‑kezelés abbahagyása után még legfeljebb 2 hónapig jelentsék a fertőzésre utaló tüneteket.

Herpesvirus okozta fertőzés
A Gilenya-kezelés során előfordultak herpes simplex és varicella zoster vírus okozta encephalitis, meningitis vagy meningoencephalitis súlyos, életet veszélyeztető, és néhányszor végzetes kimenetelű esetei. Ezek bármikor bekövetkezhettek a kezelés ideje alatt. Herpes okozta encephalitis, meningitis vagy meningoencephalitis esetén abba kell hagyni a Gilenya alkalmazását és megfelelő kezelést kell adni az adott fertőzés ellen.

A Gilenya-kezelés megkezdése előtt értékelni kell a betegek varicella (bárányhimlő) elleni immunitását. Ajánlott, hogy a fingolimod‑kezelés megkezdése előtt a kórtörténetben egészségügyi szakember által igazoltan szereplő bárányhimlő, vagy a varicella elleni vakcinával dokumentáltan megtörtént teljes oltási sorozat hiányában a betegek varicella zoster vírus (VZV) ellenes antitest vizsgálaton menjenek keresztül. Antitest-negatív betegeknél a Gilenya‑kezelés megkezdése előtt teljes varicella oltási sorozat beadása ajánlott (lásd 4.8 pont). A fingolimod‑kezelés megkezdését 1 hónappal el kell halasztani annak érdekében, hogy a vakcináció hatása teljes mértékben kialakuljon.

Cryptococcus meningitis
A forgalomba hozatalt követően cryptococcus meningitis (egy gombás fertőzés) olykor végzetes kimenetelű eseteit jelentették, körülbelül 2‑3 éves kezelés után, jóllehet a pontos kapcsolat a kezelés időtartamával nem ismert (lásd 4.8 pont). Azoknak a betegeknek, akiknek a panaszaik és tüneteik cryptococcus meningitisre utalnak (pl. fejfájás, amit mentális változások, például zavartság, hallucinációk és/vagy személyiségváltozások kísérnek), azonnali diagnosztikus vizsgálaton kell átesniük. Ha cryptococcus meningitist diagnosztizálnak, a fingolimod adását fel kell függeszteni, és megfelelő kezelést kell kezdeni. Ha a fingolimod adásának ismételt elkezdése indokolt, akkor multidiszciplináris konzíliumot (pl. infektológussal) kell kezdeményezni.

Progresszív multifocalis leukoencephalopathia
A forgalombahozatali engedély megadása óta a fingolimod‑kezelés alatt PML-ről számoltak be (lásd 4.8 pont). A progresszív multifokális leukoencephalopathia egy, a John Cunningham vírus (JCV) által okozott opportunista fertőzés, ami végzetes kimenetelű lehet, vagy súlyos fogyatékosságot eredményezhet. A PML‑esetek többsége 2 éves vagy hosszabb ideig tartó fingolimod-kezelés után fordultak elő. A fingolimod-expozíció időtartama mellett a PML további lehetséges rizikófaktora a korábbi immunszupresszáns- vagy immunmodulátor-terápia, és/vagy a súlyos intenzitású lymphopenia (<0,5 × 109/l). A nagyobb kockázatnak kitett betegeknél a PML jeleire vagy tüneteire irányuló, szoros monitorozást kell végezni. A progresszív multifokális leukoencephalopathia csak JCV‑fertőzés jelenlétében fordul elő. Ha JCV‑vizsgálatot végeznek, mérlegelni kell, hogy a lymphopenia hatását a JCV‑ellenes antitest vizsgálat pontosságára fingolimoddal kezelt betegeknél nem vizsgálták. A negatív JCV‑ellenes antitest vizsgálat nem zárja ki egy későbbi JCV‑fertőzés lehetőségét. A fingolimod‑kezelés elkezdése előtt referenciaként egy kiindulási MR-lelet kell, hogy rendelkezésre álljon (rendszerint 3 hónapnál nem régebbi). A rutinszerűen végzett MR-vizsgálat alkalmával (a nemzeti és helyi ajánlásoknak megfelelően) az orvosoknak figyelniük kell a PML‑re utaló léziókra. Lehetséges, hogy MR-vizsgálattal már a klinikai jelek vagy tünetek előtt észlelhető az állapot kialakulása. Az olyan betegeknél, akiknél a PML kockázata emelkedett, az éves MR‑vizsgálatot a fokozott elővigyázatosság velejárójának tartják. Fingolimoddal kezelt betegeknél MR-vizsgálati eredmények és JCV DNS-re pozitív cerebrospinalis folyadék alapján tünetmentes PML eseteiről számoltak be. Ha progresszív multifokális leukoencephalopathiára van gyanú, az MR-vizsgálatot diagnosztikus célból azonnal el kell végezni, és a fingolimod‑kezelést a PML kizárásáig fel kell függeszteni. Amennyiben PML igazolódik, a fingolimod-kezelést végleg abba kell hagyni (lásd még 4.3 pont).

Immunrekonstitúciós gyulladásos szindrómáról (immune reconstitution inflammatory syndrome, IRIS) számoltak be szfingozin 1-foszfát (S1P)-receptor-modulátor hatóanyagokkal – a fingolimodot is beleértve – kezelt betegeknél, akiknél PML alakult ki, ezt követően pedig abbahagyták a kezelést. Az IRIS a beteg állapotának klinikai romlásában manifesztálódik. Ez a klinikaiállapot-romlás gyorsan végbemehet, súlyos neurológiai szövődményekhez vagy halálhoz vezethet, valamint gyakran társul MR-vizsgálattal kimutatható, jellegzetes elváltozásokkal. A PML‑ben szenvedő betegeknél az IRIS rendszerint néhány héttel vagy hónappal az S1P-receptor-modulátor alkalmazásának abbahagyása után alakult ki. A betegeket monitorozni kell az IRIS kialakulására irányulóan, és megfelelő kezelést kell alkalmazni az azzal járó gyulladás ellen.

Humán papillomavírus fertőzés
A forgalomba hozatalt követően a fingolimod‑kezeléssel összefüggésben humán papillomavírus (HPV) fertőzésről, ezen belül papilloma, dysplasia, szemölcsök és HPV‑vel összefüggő rák kialakulásáról számoltak be (lásd 4.8 pont). A fingolimod immunszuppresszív tulajdonságai miatt mérlegelni kell a HPV elleni oltás beadását a fingolimod‑kezelés megkezdése előtt, az oltással kapcsolatos ajánlásokat figyelembe véve. A szokásos gyakorlatnak megfelelő rákszűrés, így Papanicolau‑teszt elvégzése javasolt.

Macula oedema

Vizuális tünetekkel járó vagy anélküli macula oedemát a 0,5 mg fingolimoddal kezelt betegek 0,5%‑ánál jelentettek, túlnyomórészt a kezelés első 3‑4 hónapja alatt (lásd 4.8 pont). Ezért a kezelés megkezdése után 3‑4 hónappal szemészeti vizsgálat javasolt. Ha a betegek a kezelés ideje alatt bármikor látászavarokról számolnak be, a fundus, és ezen belül a macula vizsgálatát is el kell végezni.

Azoknál a betegeknél, akiknek az anamnézisében uveitis szerepel, illetve a diabetes mellitusos betegeknél fokozott a macula oedema kockázata (lásd 4.8 pont). A fingolimodot egyidejűleg diabetes mellitusban is szenvedő, sclerosis multiplexes betegeknél nem vizsgálaták. A sclerosis multiplexben szenvedő diabetes mellitusos betegeknél vagy azoknál, akiknek az anamnézisében uveitis szerepel, javasolt, hogy a kezelés megkezdése előtt szemészeti vizsgálaton essenek át, és a kezelés ideje alatt kontroll vizsgálatok történjenek náluk.

A macula oedemás betegeknél a kezelés folytatását nem értékelték. Ha egy betegnél macula oedema alakul ki, akkor a Gilenya elhagyása javasolt. A kezelés macula oedema megszűnését követő újrakezdésével kapcsolatos döntéskor az adott beteg esetén figyelembe kell venni a potenciális előnyöket és kockázatokat.

Májkárosodás

Emelkedett májenzimszint (különösen glutamát-piruvát transzamináz- [GPT vagy ALAT], de ezen kívül gamma‑glutamiltranszferáz (GGT) és glutamát-oxálacetát transzamináz- [GOT vagy ASAT]) értékeket jelentettek fingolimod‑kezeléstben részesült sclerosis multiplexes betegeknél. Beszámoltak néhány olyan esetről is, amelyekben májátültetést igénylő akut májelégtelenség és klinikailag jelentős májkárosodás következett be. Májkárosodásra utaló jelek – például jelentősen megemelkedett szérum májenzimszint és emelkedett összbilirubinszint – már akár tíz nappal az első adagot követően kialakultak, és ezekről tartós alkalmazást követően is beszámoltak. A klinikai vizsgálatok alatt a 0,5 mg fingolimoddal kezelt betegeknél a GPT‑szint normálérték felső határának 3‑szorosát elérő vagy azt meghaladó emelkedése a placebóval kezelt betegek 1,9%‑ához képest a felnőtt betegek 8,0%‑ánál fordult elő. A normálérték felső határának 5‑szörös emelkedése a fingolimodot kapó betegek 1,8%‑ánál és a placebót kapó betegek 0,9%‑ánál alakult ki. A klinikai vizsgálatok során abbahagyták a fingolimod adását, ha az emelkedés meghaladta a normálérték felső határának 5‑szörösét. A hepaticus transzaminázok szintjének ismételt emelkedése a kezelés újbóli elkezdésekor a betegek egy részénél ismét kialakult, ami alátámasztja a fingolimoddal való összefüggést. Klinikai vizsgálatok során a transzaminázok szintjének emelkedése a kezelés alatt bármikor előfordult, bár a legtöbbször ez az első 12 hónapon belül történt. A szérum transzaminázszintek a fingolimod szedésének abbahagyását követően kb. 2 hónap múlva normalizálódtak.

A fingolimodot nem vizsgálták olyan betegeknél, akiknek súlyos (Child-Pugh C stádium), már meglévő májkárosodásuk volt, és a gyógyszert az ilyen betegeknél nem szabad alkalmazni (lásd 4.3 pont).

A fingolimod immunszuppresszív tulajdonságai miatt az aktív vírusos hepatitisben szenvedő betegeknél a kezelés elkezdését annak megszűnéséig halasztani kell.

A kezelés elkezdése előtt nem túl régi (azaz 6 hónapon belüli) transzamináz- és bilirubinszint eredménynek kell rendelkezésre állnia. Klinikai tünetek hiányában a hepaticus transzaminázok szintjét és a szérum bilirubinszintjét a kezelés 1., 3., 6., 9. és 12. hónapjában, majd azt követően rendszeres időközönként monitorozni kell a Gilenya abbahagyása után 2 hónapig. Klinikai tünetek hiányában, ha a hepaticus transzaminázok szintje meghaladja a normálérték felső határának 3‑szorosát, de elmarad annak 5‑szörösétől, és a szérum bilirubinszintje nem emelkedett, gyakoribb monitorozást kell végezni, beleértve a szérum bilirubinszint és az alkalikus foszfatáz (ALP) szintjének meghatározását. Ennek célja megállapítani azt, hogy bekövetkezik-e további emelkedés, illetve tisztázni, hogy fennáll-e valamilyen alternatív ok a májműködési zavar hátterében. Amennyiben a hepaticus transzaminázok szintje legalább 5‑szörösen meghaladja a normálérték felső határát, illetve ha legalább 3‑szorosan meghaladja azt, és emellett a szérum bilirubinszintje is bármekkora mértékben megnő, abba kell hagyni a Gilenya alkalmazását. A májműködés monitorozását folytatni kell. Ha a szérumszintek visszatérnek a normáltartományba (beleértve azt az esetet is, ha kiderül, hogy egyéb ok állt a májműködési zavar hátterében), a beteg alapos előny-kockázat értékelése alapján újra lehet kezdeni a Gilenya alkalmazását.

Azoknál a betegeknél, akiknél májműködési zavarra utaló tünetek jelentkeznek, mint például a megmagyarázhatatlan hányinger, hányás, hasi fájdalom, fáradtság, étvágytalanság vagy icterus és/vagy sötét vizelet, a májenzimek és a bilirubin szintjét haladéktalanul ellenőrizni kell, és a kezelést abba kell hagyni, ha jelentős májkárosodás igazolódik. A kezelést mindaddig nem szabad folytatni, amíg meg nem határozzák, milyen valószínűsíthető alternatív ok állhat a májkárosodás jelei és tünetei mögött.

Noha nincs arra utaló adat, hogy a Gilenya‑t szedő, már meglévő májbetegségben szenvedő betegeknél magasabb az emelkedett májfunkciós értékek kialakulásának a kockázata, a Gilenya‑t óvatosan kell alkalmazni olyan betegeknél, akiknek az anamnézisében jelentős májbetegség szerepel.

A vérnyomásra gyakorolt hatások

Azokat a betegeket, akiknek gyógyszeresen nem beállított hypertoniája volt, kizárták a forgalomba hozatalt megelőző klinikai vizsgálatokban való részvételből, és a nem beállított magas vérnyomású betegek Gilenya‑kezelésekor különös elővigyázatosság szükséges.

A sclerosis multiplex miatt végzett klinikai vizsgálatokban a 0,5 mg fingolimoddal kezelt betegeknél a szisztolés vérnyomás átlagos emelkedése megközelítőleg 3 Hgmm, míg a diasztolés vérnyomásé kb. 1 Hgmm volt, amit először mintegy 1 hónappal a kezelés megkezdését követően mutattak ki, és ami a kezelés folytatásakor fennmaradt. A két évig tartó, placebokontrollos vizsgálatban a nemkívánatos eseményként jelentkező magas vérnyomásról a 0,5 mg fingolimodot kapó betegek 6,5%‑ánál és a placebót kapó betegek 3,3%‑ánál számoltak be. Ezért a kezelés alatt a vérnyomást rendszeresen ellenőrizni kell.

Légzőrendszeri hatások

A fingolimod‑kezelés mellett az erőltetett kilégzési másodperctérfogat forszírozott exspirációs volumen (FEV1) és a szén‑monoxid diffúziós kapacitás értékekben észlelt csekély, dózisfüggő csökkenés az első hónapban kezdődött, majd azt követően nem változott. A Gilenya‑t a súlyos légzőszervi megbetegedésben, pulmonális fibrosisban és krónikus obstruktív tüdőbetegségben szenvedő betegeknél óvatosan kell alkalmazni (lásd 4.8 pont).

Posterior reverziíbilis encephalopathia szindróma

A klinikai vizsgálatokban és a forgalomba hozatalt követően posterior reverziíbilis encephalopathia szindróma (PRES) ritka eseteit jelentették a 0,5 mg‑os dózissal (lásd 4.8 pont). A jelentett tünetek közé tartozott a hirtelen kezdődő súlyos fejfájás, émelygés, hányás, megváltozott mentális állapot, látászavarok és görcsök. A PRES tünetei általában reverziíbilisek, de ischaemiás stroke‑hoz vagy agyvérzéshez is vezethetnek. A diagnózis és a kezelés késlekedése maradandó neurológiai következményekkel járhat. Ha a PRES gyanúja felmerül, a Gilenya‑kezelést abba kell hagyni.

Korábbi-kezelés immunszuppresszív és immunmoduláló gyógyszerekkel

Nem végeztek vizsgálatokat a fingolimod hatásosságának és biztonságosságának értékelésére olyan esetekben, amikor a betegeket teriflunomidról, dimetilfumarátról vagy alemtuzumabról állították át Gilenya‑ra. Az additív immunológiai hatás elkerülése, és egyúttal a betegség reaktiváció kockázatának minimalizálása érdekében az egyéb betegségmódosító terápiáról Gilenya‑ra való átállítás esetén figyelembe kell venni az adott gyógyszer eliminációs felezési idejét és hatásmódját. A Gilenya alkalmazásának megkezdése előtt teljes vérképvizsgálat elvégzése ajánlott annak biztosítása érdekében, hogy a korábbi kezelés immunológiai hatásai (pl. cytopenia) már megszűntek.

A Gilenya‑kezelés általában elkezdhető közvetlenül az interferon-, illetve a glatiramer‑acetát alkalmazásának befejezése után.

A dimetil‑fumarát esetében a kimosási időszaknak elegendő hosszúnak kell lennie ahhoz, hogy a teljes vérkép normalizálódjon, mielőtt a Gilenya‑kezelés megkezdődik.

A natalizumab hosszú eliminációs felezési ideje miatt az elimináció általában 2‑3 hónapig tart a kezelés abbahagyását követően. A teriflunomid szintén lassan eliminálódik a plazmából. Gyorsított eliminációs eljárás alkalmazása nélkül a teriflunomid plazma clearance‑e több hónaptól 2 évig is eltarthat. Gyorsított eliminációs eljárás alkalmazása (a teriflunomid alkalmazási előírásában leírt módon) ajánlott, vagy ennek alternatívájaként a kiürülési időtartam nem lehet rövidebb, mint 3,5 hónap. Tekintettel az esetleges egyidejű immunológiai hatásokra, óvatosság jánlott, amikor a betegeket natalizumabról vagy teriflunomidról állítják át Gilenya‑ra.

Az alemtuzumabnak jelentős és tartós immunszuppresszív hatásai vannak. Mivel e hatások tényleges időtartama nem ismert, nem ajánlott a Gilenya‑kezelés indítása az alemtuzumab‑kezelés után, kivéve, ha ennek előnyei egyértelműen meghaladják a beteg egyéni kockázatát.

Gondos mérlegelést követően kell döntést hozni a kortikoszteroidokkal végzett tartós egyidejű kezelésről.

Egyidejű alkalmazás potens CYP450‑induktorokkal

A fingolimod és potens CYP450‑induktorok kombinációját óvatosan kell alkalmazni. Közönséges orbáncfűvel való egyidejű alkalmazása nem javasolt (lásd 4.5 pont).

Malignitások

Bőrmalignitások
A Gilenya‑t kapó betegeknél basalsejtes carcinomáról (BCC) és más bőrdaganatokról, köztük malignus melanomáról, laphámsejtes carcinomáról, Kaposi sarcomáról és Merkel‑sejtes carcinomáról számoltak be (lásd 4.8 pont). A bőrléziók figyelése indokolt, és a kezelés elkezdésekor, és ezután a klinikai kép függvényében 6 – 12 havonta a bőr orvosi vizsgálata javasolt. Gyanús léziók észlelésekor a beteget bőrgyógyászhoz kell utani.

Mivel fennáll a malignus bőrdaganatok kialakulásának potenciális kockázata, a fingolimoddal kezelt betegeket óvatosságra kell inteni, hogy fényvédelem nélkül kerüljék a napfényt. Ezek a betegek nem kaphatnak egyidejűleg UV‑B sugárzással végzett fototerápiát vagy PUVA‑fotokemoterápiát.

Lymphomák
A klinikai vizsgálatokban és a forgalomba hozatalt követően beszámoltak lymphoma eseteiről (lásd 4.8 pont). A bejelentett esetek heterogén jellegűek voltak, főleg non-Hodgkin lymphoma- beleértve a B-sejtes és T-sejtes lymphomákat is- fordult elő. Bőr eredetű T-sejtes lymphoma (mycosis fungoides) eseteit is megfigyelték. Egy esetben végzetes, Epstein–Barr-vírus (EBV) -pozitív B-sejtes lymphomát is észleltek. Lymphoma gyanúja esetén abba kell hagyni a kezelést.

Fogamzóképes nők

A magzatra gyakorolt kockázat miatt a fingolimod alkalmazása ellenjavallt terhesség alatt és azoknál a fogamzóképes nőknél, akik nem alkalmaznak hatékony fogamzásgátlást. A kezelés megkezdése előtt tájékoztatni kell a fogamzóképes nőket a magzatra gyakorolt kockázatról, negatív terhességi teszttel kell rendelkezniük, és hatékony fogamzásgátlást kell alkalmazniuk a kezelés időtartama alatt, valamint a kezelés befejezését követően még 2 hónapon keresztül (lásd 4.3 és 4.6 pont, valamint az orvosoknak szóló információs csomagban szereplő tájékoztatást).

Tumefaktív léziók
A relapszáló sclerosis multiplexhez társuló tumefaktív léziók ritka esetit jelentették a forgalomba hozatalt követően. Súlyos relapszus esetén MR-vizsgálatot kell végezni, a tumefaktív léziók kizárása érdekében. Az egyén előny‑kockázatának értékelése alapján minden egyes esetben mérlegelni kell a kezelés megszakítását.

A betegségaktivitás visszatérése (rebound) a fingolimod‑kezelés megszakítása után

A forgalomba hozatalt követően a fingolimod leállításakor ritkán a betegség súlyos exacerbációja fordult elő egyes betegeknél. Ezt általában a fingolimod leállítását követő 12 héten belül figyelték meg, de a fingolimod‑kezelés megszakítását követően akár 24 hétig is beszámoltak róla. Ezért a fingolimod‑terápia leállítása során óvatosság javasolt. Amennyiben a fingolimod‑kezelés leállítását szükségesnek ítélik meg, tekintetbe kell venni a kivételesen magas betegségaktivitás kiújulásának lehetőségét, a betegeknél figyelni kell az erre utaló jelek és tünetek kialakulását, és szükség esetén a megfelelő kezelést kell elindítani (lásd alább „A kezelés leállítása”).

A kezelés leállítása

Ha a Gilenya‑kezelés leállítására vonatkozó döntés születik, a felezési idő alapján a fingolimod keringésből történő kiürüléséhez 6 hetes kezelésmentes időszak szükséges (lásd 5.2 pont). A lymphocyta‑szám a kezelés leállítása után 1‑2 hónapon belül fokozatosan visszatér a normál tartományba a legtöbb betegnél (lásd 5.1 pont), bár egyes betegeknél a teljes gyógyulás jelentősen hosszabb időt vehet igénybe. Ez alatt az időszak alatt más kezeléseknek az elkezdése egyidejű fingolimod‑expozíciót fog eredményezni. Immunszuppresszánsoknak a Gilenya abbahagyása után röviddel történő alkalmazása az immunrendszerre gyakorolt additív hatáshoz vezethet, ezért elővigyázatosság javasolt.

A fingolimod PML miatti abbahagyását követően javasolt monitorozni a betegeket az immunrekonstitúciós gyulladásos szindróma (PML-IRIS) kialakulására irányulóan (lásd fentebb: „Progresszív multifocalis leukoencephalopathia”).

A rebound kockázata miatt elővigyázatosság javasolt a fingolimod terápia abbahagyásakor is (lásd fentebb: „A betegségaktivitás visszatérése (rebound) a fingolimod‑kezelés megszakítása után”). Ha a Gilenya abbahagyását szükségesnek tartják, a betegeknél ez idő alatt monitorozni kell az esetleges reboundra utaló jeleket.

Szerológiai vizsgálatokra gyakorolt zavaró hatás

Mivel a fingolimod a másodlagos lymphoid szervek felé történő redistribúció következtében csökkenti a vérben a lymphocyta‑számot, ezért a Gilenya‑val kezelt betegeknél a perifériás lymphocyta‑szám nem használható fel a lymphocyta altípusok státuszának meghatározására. A keringő lymphocyták számának csökkenése miatt a keringő mononuclearis sejtekkel kapcsolatos laboratóriumi vizsgálatok elvégzéséhez nagyobb mennyiségű vér szükséges.

Gyermekek és serdülők

A biztonságossági profil gyermek- és serdülőkorú betegeknél hasonló a felnőttekéhez, így a felnőttek esetében érvényes figyelmeztetések és óvintézkedések a gyermek- és serülőkorú betegekre is alkalmazandók.

A Gilenya gyermek és serdülőkorú betegek részére történő felírásánál az alábbiakat kell különösen figyelembe venni:
· Az első adag alkalmazásakor követni kell az óvintézkedéseket (lásd fent a „Bradyarrhythmia” c. részt). A 0,25 mg‑ról 0,5 mg napi adagra történő átállítás során az első adag bevételekor javasolt a kezelés megkezdésekor alkalmazott óvintézkedéseket megtenni.
· A D2311 kontrollos, gyermekgyógyászati vizsgálatban arról számoltak be, hogy nagyobb gyakorisággal fordultak elő görcsrohamok, szorongás, lehangoltság és depresszió a fingolimoddal kezelt betegeknél, mint az interferon béta‑1a‑val kezelt betegeknél. Ebben az alcsoportban óvatosan kell eljárni (lásd 4.8 pont, „Gyermekek és serdülők” rész).
· A bilirubinszint enyhe növekedését figyelték meg a Gilenya‑t kapó gyermekeknél és serdülőknél.
· Gyermek- és serdülőkorú betegek esetében javasolt az érvényben lévő oltási rendnek megfelelő összes oltás beadása a Gilenya‑kezelés megkezdése előtt (lásd fent a „Fertőzések” c. részt).
· A 10–12 éves, 40 kg alatti vagy < 2 Tanner-stádiumú gyermekek esetében nagyon korlátozott mennyiségű adat áll rendelkezésre (lásd 4.8 és 5.1 pont). A klinikai vizsgálatból származó, korlátozott ismeretek miatt ezekben az alcsoportokban elővigyázatosság szükséges.
· Gyermekek és serdülők esetében hosszú távú biztonságossági adatok nem állnak rendelkezésre.

4.5	Gyógyszerkölcsönhatások és egyéb interakciók

Daganatellenes, immunmoduláló vagy immunszuppresszív kezelések

Az additív immunrendszeri hatások kockázata miatt a daganatellenes, immunmoduláló vagy immunszuppresszív terápiákat nem szabad egyidejűleg alkalmazni (lásd 4.3 és 4.4 pont).

Akkor is elővigyázatosság szükséges, amikor a betegeket immunrendszeri hatásokkal bíró hosszú hatású kezelésekről, például natalizumabról, teriflunomidról vagy mitoxantronról állítják át (lásd 4.4 pont). A sclerosis multiplex miatt végzett klinikai vizsgálatokban a relapszusoknak kortikoszteroidokkal történő, rövid ideig tartó egyidejű kezelése nem járt a fertőzések arányának növekedésével.

Vakcináció

A Gilenya‑kezelés ideje alatt és utána legfeljebb 2 hónapig előfordulhat, hogy az oltás kevésbé hatásos. Élő, attenuált kórokozókat tartalmazó vakcinák alkalmazása a fertőzések kockázatát hordozhatja, ezért azt kerülni kell (lásd 4.4 és 4.8 pont).

Bradycardiát indukáló hatóanyagok

A fingolimodot atenolollal és diltiazemmel kombinációban vizsgálták. Amikor a fingolimodot egy egészséges önkénteseken végzett interakciós vizsgálatban atenolollal együtt alkalmazták, a szívfrekvencia további, 15%‑os csökkenése lépett fel, de ezt a hatást a diltiazem esetén nem észlelték. A béta‑blokkolókat vagy a szívfrekvenciát esetleg csökkentő, egyéb hatóanyagokat, például az Ia és a III. osztályba tartozó antiarrhythmiás gyógyszereket, kalciumcsatorna‑blokkolókat (például verapamilt vagy diltiazemet), ivabradint, digoxint, antikolinészteráz szereket vagy pilokarpint kapó betegeknél a szívfrekvenciára gyakorolt potenciális additív hatások miatt a Gilenya‑kezelést nem szabad elkezdeni (lásd 4.4 és 4.8 pont). A Gilenya‑kezelés ilyen betegeknél történő mérlegelésekor kardiológus tanácsát kell kérni egy, a szívfrekvenciát nem csökkentő gyógyszerre történő átállítást vagy a kezelés elkezdésének megfelelő monitorozását illetően, ha a szívfrekvenciát csökkentő gyógyszert nem lehet abbahagyni, akkor legalább az egész éjszakán át tartó monitorozás javasolt.

Más hatóanyagoknak a fingolimodra gyakorolt farmakokinetikai kölcsönhatásai

A fingolimod elsősorban a CYP4F2‑n keresztül metabolizálódik. Más enzimek, például a CYP3A4 is részt vehetnek a metabolizmusában, különösképpen erős CYP3A4‑indukció esetén. A transzportproteinek potens inhibitorai várhatóan nem befolyásolják a fingolimod eloszlását. A fingolimod ketokonazollal történő együttes alkalmazása a CYP4F2 gátlásán keresztül a fingolimod és a fingolimod‑foszfát‑expozíció (AUC) 1,7-szeres emelkedését eredményezte. Az olyan hatóanyagokkal, amelyek gátolhatják a CYP3A4‑et (proteáz inhibitorok, azol‑típusú gombaellenes szerek, néhány makrolid, mint például a klaritromicin vagy a telitromicin) elővigyázatosság szükséges.

Dinamikus egyensúlyi állapotban naponta kétszer 600 mg karbamazepin és a fingolimod egyszeri, 2 mg‑os adagjának együttes adása a fingolimod és metabolitja AUC‑jét megközelítőleg 40%‑kal csökkentette. Más erős CYP3A4 enziminduktorok, például a rifampicin, fenobarbitál, fenitoin, efavirenz és közönséges orbáncfű legalább ilyen mértékben csökkentheti a fingolimod és metabolitja AUC‑jét. Mivel ez potenciálisan ronthatja a hatásosságot, kombinációjukat óvatosan kell alkalmazni. Ugyanakkor közönséges orbáncfűvel való egyidejű alkalmazása nem javasolt (lásd 4.4 pont).

A fingolimodnak más hatóanyagokra gyakorolt farmakokinetikai kölcsönhatásai

Nem valószínű, hogy a fingolimod kölcsönhatásba lép az elsősorban a CYP450 enzim által metabolizált hatóanyagokkal vagy a fő transzportproteinek szubsztrátjaival.

A fingolimod ciklosporinnal történő egyidejű alkalmazása nem okozott semmilyen változást a ciklosporin‑ vagy a fingolimod‑expozícióban. Ezért a fingolimod várhatóan nem változtatja meg a CYP3A4‑szubsztrát gyógyszerek farmakokinetikáját.

A fingolimod orális fogamzásgátlókkal (etinilösztradiollal és levonorgesztrellel) történő egyidejű alkalmazása nem okozott semmilyen változást az orális fogamzásgátló expozíciójában. Az egyéb progesztagéneket tartalmazó orális fogamzásgátlókkal interakciós vizsgálatokat nem végeztek, azonban nem várható, hogy a fingolimod hatással lenne azok expozíciójára.

[bookmark: OLE_LINK1]4.6	Termékenység, terhesség és szoptatás

Fogamzóképes nők/Fogamzásgátlás nők esetében

A fingolimod ellenjavallt olyan fogamzóképes nőknél, akik nem alkalmaznak hatékony fogamzásgátlást. Ezért a kezelés megkezdése előtt a fogamzóképes nők esetén negatív terhességi teszteredménynek kell rendelkezésre állnia, és felvilágosítást kell adni a magzatra gyakorolt súlyos kockázatokat illetően. A fogamzóképes nőknek hatékony fogamzásgátlást kell alkalmazniuk a Gilenya‑kezelés ideje alatt és a kezelés leállítását követően 2 hónapon keresztül, mivel a kezelés leállításától számítva megközelítőleg két hónapig tart, amíg a fingolimod kiürül a szervezetből (lásd 4.4 pont).

Az orvosoknak szóló információs csomag specifikus intézkedéseket is tartalmaz. Ezeket végre kell hajtani, mielőtt nőknek fingolimodot írnak fel, valamint a kezelés során is.

A fingolimod-terápia terhesség tervezése céljából történő leállítása esetén számolni kell a betegségaktivitás kiújulásának lehetőségével (lásd 4.4 pont).

Terhesség

Humán tapasztalatok alapján, a forgalomba hozatalt követően megismert adatok értelmében a terhesség során alkalmazott fingolimod az általános populációban megfigyelt arány (2‑3%; EUROCAT) 2-szeresére növelte a jelentős fejlődési rendellenességek kockázatát.

A következő jelentős malformációkról számoltak be a leggyakrabban:
· Veleszületett szívbetegség, mint például pitvari és kamrai sövénydefektus, Fallot‑tetralógia
· Vese rendellenességek
· Mozgásszervi rendellenességek

A fingolimod vajúdásra és szülésre gyakorolt hatásait illetően nincs adat.

Az állatkísérletek reproduktív toxicitást, ezen belül magzati veszteséget és szervkárosodásokat mutattak, elsősorban nyitott truncus arteriosus Botalli‑t és ventricularis septum defectust (lásd 5.3 pont). Ezen felül, az ismeretek szerint a fingolimod által érintett receptor (szfingozin 1‑foszfát-receptor) az embryogenesis alatt részt vesz az érképződésben.

Következésképpen a fingolimod ellenjavallt terhesség során (lásd 4.3 pont). A fingolimod alkalmazását terhesség tervezése előtt 2 hónappal le kell állítani (lásd 4.4 pont). Ha egy nő a kezelés alatt esik teherbe, a fingolimod‑kezelést meg kell szakítani. A beteget fel kell világosítani a kezelés magzatra gyakorolt ártalmas hatásainak kockázatáról, és ultrahangvizsgálatot kell végezni.

Szoptatás

A fingolimod a szoptatás alatt kiválasztódik a kezelt állatok tejébe (lásd 5.3 pont). Annak lehetősége miatt, hogy a fingolimod a szoptatott csecsemőknél súlyos mellékhatásokat okozhat, a Gilenya‑t kapó nők nem szoptathatnak.

Termékenység

A preklinikai vizsgálatokból származó adatok nem utalnak arra, hogy a fingolimod a termékenység csökkenésének magasabb kockázatával járna (lásd 5.3 pont).

4.7	A készítmény hatásai a gépjárművezetéshez és a gépek kezeléséhez szükséges képességekre

A fingolimod nem vagy csak elhanyagolható mértékben befolyásolja a gépjárművezetéshez és a gépek kezeléséhez szükséges képességeket.

Ugyanakkor a kezelés elkezdésekor esetenként szédülés vagy álmosság fordulhat elő. A Gilenya‑kezelés megkezdésekor a betegek 6 órán át tartó megfigyelése javasolt (lásd 4.4 pont, Bradyarrhythmia).

4.8	Nemkívánatos hatások, mellékhatások

A biztonságossági profil összefoglalása

A 0,5 mg dózis esetén a leggyakoribb mellékhatások (előfordulási gyakoriság ≥ 10%) a fejfájás (24,5%), az emelkedett májenzimszintek (15,2%), a hasmenés (12,6%), a köhögés (12,3%), az influenza (11,4), a sinusitis (10,9%) és a hátfájás (10,0%) voltak.

A mellékhatások táblázatos felsorolása

A klinikai vizsgálatokban jelentett, valamint a forgalomba hozatalt követően spontán bejelentésekből vagy szakirodalmi esetekből származó mellékhatások alább kerülnek bemutatásra. A gyakorisági kategóriák az alábbi megegyezés szerint kerültek megadásra: nagyon gyakori (≥ 1/10), gyakori (≥ 1/100 - < 1/10), nem gyakori (≥ 1/1000 - < 1/100), ritka (≥ 1/10 000 - < 1/1000), nagyon ritka (< 1/10 000), nem ismert (a gyakoriság a rendelkezésre álló adatokból nem állapítható meg). Az egyes gyakorisági kategóriákon belül a mellékhatások csökkenő súlyosság szerint kerülnek feltüntetésre.

	Fertőző betegségek és parazitafertőzések

	Nagyon gyakori:
	influenza
sinusitis

	Gyakori:
	herpes vírus okozta fertőzés
bronchitis
tinea versicolor

	Nem gyakori:
	pneumonia

	Nem ismert:
	progresszív multifokális leukoencephalopathia (PML)**
cryptococcus fertőzések**

	Jó‑, rosszindulatú és nem meghatározott daganatok (beleértve a cisztákat és polipokat is)

	Gyakori:
	basalsejtes carcinoma

	Nem gyakori:
	malignus melanoma****
laphámsejtes carcinoma*****

	Ritka:
	lymphoma***
laphámsejtes carcinoma****

	Nagyon ritka:
	Kaposi-sarcoma****

	Nem ismert:
	Merkel‑sejtes carcinoma***

	Vérképzőszervi és nyirokrendszeri betegségek és tünetek

	Gyakori:
	lymphopenia
leukopenia

	Nem gyakori:
	thrombocytopenia

	Nem ismert:
	autoimmun haemolyticus anaemia***
perifériás oedema***

	Immunrendszeri betegségek és tünetek

	Nem ismert:
	[bookmark: OLE_LINK2]túlérzékenységi reakciók, beleértve a bőrkiütést, urticariát és angiooedemát is, a kezelés megkezdésekor***
immunrekonstitúciós gyulladásos szindróma (IRIS)**

	Pszichiátriai kórképek

	Gyakori:
	depresszió

	Nem gyakori:
	depressziós hangulat

	Idegrendszeri betegségek és tünetek

	Nagyon gyakori:
	fejfájás

	Gyakori:
	szédülés
migraine

	Nem gyakori:
	görcsroham

	Ritka:
	posterior reverzíbzibilis encephalopathia szindróma (PRES)*

	Nem ismert:
	a betegség súlyos exacerbációja a fingolimod leállítása után***

	Szembetegségek és szemészeti tünetek

	Gyakori:
	homályos látás

	Nem gyakori:
	macula oedema

	Szívbetegségek és a szívvel kapcsolatos tünetek

	Gyakori:
	bradycardia
atrioventricularis block

	Nagyon ritka:
	T‑hullám inverzió***

	Érbetegségek és tünetek

	Gyakori:
	hypertonia

	Légzőrendszeri, mellkasi és mediastinalis betegségek és tünetek

	Nagyon gyakori:
	köhögés

	Gyakori:
	dyspnoe

	Emésztőrendszeri betegségek és tünetek

	Nagyon gyakori:
	hasmenés

	Nem gyakori:
	hányinger***

	Máj- és epebetegségek, illetve tünetek

	Nem ismert:
	akut májelégtelenség***

	A bőr és a bőr alatti szövet betegségei és tünetei

	Gyakori:
	eczema
alopecia
pruritus

	A csont- és izomrendszer, valamint a kötőszövet betegségei és tünetei

	Nagyon gyakori:
	hátfájás

	Gyakori:
	myalgia
arthralgia

	Általános tünetek, az alkalmazás helyén fellépő reakciók

	Gyakori:
	gyengeség

	Laboratóriumi és egyéb vizsgálatok eredményei

	Nagyon gyakori:
	emelkedett májenzimszintek (emelkedett alanin-transzamináz-, gamma‑glutamiltranszferáz-, illetve aszpartát‑transzaminázszint)

	Gyakori:
	testtömegcsökkenés***
emelkedett triglicerid vérszint

	Nem gyakori:
	csökkent neutrophil‑szám

	*	A gyakorisági kategória az összes, klinikai vizsgálatban részt vevő, kb. 10 000 beteg becsült expozíciós adatán alapul.
**	A forgalomba hozatalt követően PML‑t, IRIS‑t és cryptococcus fertőzéseket (köztük cryptococcus meningitis eseteit) jelentették (lásd 4.4 pont).
***	Spontán jelentésekből és a szakirodalomból származó mellékhatások.
****	A gyakorisági kategória és a kockázatfelmérés az összes klinikai vizsgálat több mint 24 000, 0,5 mg fingolimodot kapó betegének becsült expozícióján alapul.
*****Magában foglalja a bőr laphámsejtes carcinomáját és a Bowen‑kórt.



Kiválasztott mellékhatások leírása

Fertőzések
A sclerosis multiplex miatt végzett klinikai vizsgálatokban a 0,5 mg‑os dózis mellett a fertőzések összesített aránya (65,1%) a placebo mellett észlelthez hasonló volt. Ugyanakkor az alsó légúti fertőzések, elsősorban a bronchitis, és kisebb mértékben a herpes simplex fertőzés, valamint a pneumonia gyakoribb volt a fingolimoddal kezelt betegeknél. Disszeminált herpes fertőzés néhány esetét, köztük végzetes kimenetelű eseteket is jelentettek, már 0,5 mg‑os dózis mellett is.

A forgalomba hozatalt követően opportunista kórokozókkal, például vírusok (pl. varicella zoster vírus [VZV], progresszív multifokális leukoencephalopathiát okozó John Cunningham vírus [JCV], herpes simplex vírus [HSV]), gombák (pl. cryptococcusok, a cryptococcalis meningitist is beleértve) vagy baktériumok (pl. atípusos mycobacterium) okozta fertőzésekről számoltak be, melyek némelyike végzetes kimenetelű volt (lásd 4.4 pont).

A forgalomba hozatalt követően a fingolimod‑kezeléssel összefüggésben humán papillomavírus (HPV) fertőzésről, ezen belül papilloma, dysplasia, szemölcsök és HPV‑vel összefüggő rák kialakulásáról számoltak be (lásd 4.4 pont). A fingolimod immunszuppresszív tulajdonságai miatt mérlegelni kell a HPV elleni oltás beadását a fingolimod‑kezelés megkezdése előtt, az oltással kapcsolatos ajánlásokat figyelembe véve. A szokásos gyakorlatnak megfelelő rákszűrés, így Papanicolau‑teszt elvégzése javasolt.

Macula oedema
A sclerosis multiplex miatt végzett klinikai vizsgálatokban macula oedema a 0,5 mg‑os javasolt dózissal kezelt betegek 0,45%‑ánál, és a magasabb, 1,25 mg‑os adaggal kezelt betegek 1,1%‑ánál fordult elő. Az esetek többsége a kezelés első 3‑4 hónapja alatt alakult ki. Néhány betegnél homályos látás vagy látásélesség‑csökkenés jelentkezett, de mások tünetmentesek voltak, és a betegség rutin szemészeti vizsgálaton került diagnosztizálásra. A macula oedema a kezelés elhagyása után rendszerint spontán javult vagy megszűnt. Az ismételt adást követő recidíva kockázatát nem állapították meg.

A macula oedema előfordulási gyakorisága magasabb volt azoknál a sclerosis multiplexes betegeknél, akiknek az anamnézisében uveitis szerepel (17% azoknál, akiknek az anamnézisében szerepelt uveitis, míg 0,6% volt azoknál, akiknél nem). A Gilenya‑t a macula oedema fokozott kockázatával járó betegségben, a diabetes mellitusban szenvedő, sclerosis multiplexes betegeknél nem vizsgálták (lásd 4.4 pont). A veseátültetésben végzett klinikai vizsgálatokban, amelyben diabetes mellitusban szenvedő betegek is részt vettek, a 2,5 mg‑os és 5 mg‑os fingolimod‑kezelés a macula oedema előfordulási gyakoriságának 2‑szeres emelkedését okozta.

Bradyarrhythmia
A kezelés elkezdése a szívfrekvencia átmeneti csökkenését eredményezi, és lassult atrioventricularis átvezetéssel is társulhat. A sclerosis multiplex miatt végzett klinikai vizsgálatokban a szívfrekvencia maximális csökkenését a kezelés megkezdését követő 6 órán belül észlelték, és a csökkenés a 0,5 mg fingolimod mellett átlagosan 12‑13 szívverés volt percenként. Felnőtteknél negyven, gyermek- és serdülőkorú betegeknél ötven ütés per perc alatti szívfrekvenciát ritkán észleltek a 0,5 mg fingolimodot kapó betegeknél. Az átlagos szívfrekvencia a tartós adagolás mellett 1 hónapon belül visszatért a kiindulási szintre. A bradycardia rendszerint tünetmentes volt, de néhány beteg enyhe, közepesen súlyos tüneteket észlelt, köztük hypotensiót, szédülést, fáradtságot és/vagy palpitációkat, amelyek a kezelés megkezdését követő első 24 órán belül megszűntek (lásd még 4.4 és 5.1 pont).

A sclerosis multiplex miatt végzett klinikai vizsgálatokban a kezelés megkezdését követően elsőfokú atrioventricularis blockot (a PR‑távolság megnyúlását az EKG‑n) figyeltek meg felnőtt és gyermek- és serdülőkorú betegeknél. A felnőttekkel végzett klinikai vizsgálatokban ezt a 0,5 mg fingolimodot kapó betegek 4,7%‑ánál, az intramuscularis interferon béta‑1a‑t kapó betegek 2,8%‑ánál, és a placebót kapó betegek 1,6%‑ánál észlelték. Másodfokú atrioventricularis blockot a 0,5 mg fingolimodot kapó felnőtt betegek kevesebb mint 0,2%‑ánál mutattak ki. A forgalomba hozatalt követően a Gilenya első dózisának beadása utáni hatórás monitorozási periódus alatt átmeneti, spontán megszűnő teljes AV‑blockról szóló izolált eseteket észleltek. A betegek állapota spontán rendeződött. A klinikai vizsgálatokat és a forgalomba hozatalt követően egyaránt megfigyelt vezetési zavarok jellemző módon átmeneti jellegűek és tünetmentesek voltak, és a kezelés megkezdését követő első 24 órán belül megszűntek. Bár a legtöbb betegnek nem volt szüksége orvosi beavatkozásra, egy, 0,5 mg fingolimodot kapó beteg a tünetmentes másodfokú Mobitz I atrioventricularis blockra izoprenalint kapott.

A forgalomba hozatalt követően izolált, késői megjelenésű események, köztük tranziens asystolia és tisztázatlan eredetű halál fordultak elő az első dózis után 24 órán belül. Ezeknek az eseteknek a megítélését egyidejűleg alkalmazott gyógyszerek és/vagy már meglévő betegségek zavarták. Az ilyen események és a Gilenya közti összefüggés bizonytalan.

Vérnyomás
A sclerosis multiplex miatt végzett klinikai vizsgálatokban a 0,5 mg fingolimod‑kezelés a szisztolés vérnyomás mintegy 3 Hgmm‑es és a diasztolés vérnyomás megközelítőleg 1 Hgmm‑es átlagos emelkedésével járt, ami mintegy 1 hónappal a kezelés megkezdését követően manifesztálódott. Ez az emelkedés a kezelés folytatásakor megmaradt. Magas vérnyomásról a 0,5 mg fingolimodot kapó betegek 6,5%‑ánál és a placebót kapó betegek 3,3%‑ánál számoltak be. A forgalomba hozatal után a kezelés elkezdését követő első hónapban és a kezelés első napján kialakuló hypertoniás esetekről számoltak be, ez vérnyomáscsökkentő‑kezelést vagy a Gilenya abbahagyását teheti szükségessé (lásd még 4.4 pont, A vérnyomásra gyakorolt hatások).

Májfunkció
A Gilenya‑val kezelt sclerosis multiplexben szenvedő felnőtt és gyermek- és serdülőkorú betegeknél emelkedett májenzimszint értékeket jelentettek. A klinikai vizsgálatokban a 0,5 mg fingolimoddal kezelt felnőtt betegek 8,0%‑ánál észlelték a GPT- (ALAT)‑szérumszint normálérték felső határának ≥ 3‑szorosára, és 1,8%‑ánál észlelték annak ≥ 5‑szörösére történő emelkedését. A hepaticus transzaminázok szintjének ismételt emelkedése a kezelés újbóli elkezdésekor a betegek egy részénél ismét kialakult, ami alátámasztja a gyógyszerrel való összefüggést. Klinikai vizsgálatok során a transzaminázok szintjének emelkedése a kezelés alatt bármikor előfordult, bár a legtöbbször ez az első 12 hónapon belül történt. A GPT- (ALAT)‑szintek a kezelés abbahagyását követően kb. 2 hónap múlva normalizálódtak. Kis számú (az 1,25 mg‑ot kapóknál N = 10, a 0,5 mg‑ot kapóknál N = 2) olyan betegnél, akinél a GPT- (ALAT)‑szint normálérték felső határának ≥ 5‑szörösére történő emelkedését észlelték, és akik folytatták a fingolimod‑kezelést, a GPT- (ALAT)‑szint megközelítőleg 5 hónapon belül normalizálódott (lásd még 4.4 pont, Májfunkció).

Idegrendszeri betegségek és tünetek
A klinikai vizsgálatokban a magasabb fingolimod adagokkal (1,25 mg vagy 5,0 mg) kezelt betegeknél ritka, idegrendszert érintő események fordultak elő, közéjük tartozott az ischaemiás és haemorrhagiás stroke és az atípusos neurológiai kórképek, mint például az akut disszeminált encephalomyelitis (ADEM)-szerű események.

Klinikai vizsgálatokban és a forgalomba hozatalt követően görcsrohamok, így status epilepticus, előfordulásáról számoltak be a fingolimod alkalmazásával összefüggésben.

Érbetegségek és tünetek
A magasabb fingolimod dózisokkal (1,25 mg) kezelt betegeknél ritka esetben perifériás verőérszűkület alakult ki.

Légzőrendszer
A Gilenya‑kezelés mellett az erőltetett kilégzési másodperctérfogat forszírozott exspirációs volumen (FEV1) és a szén‑monoxid diffúziós kapacitás értékekben észlelt csekély, dózisfüggő csökkenés az első hónapban kezdődött, majd azt követően nem változott. A 24. hónapban a százalékos előrejelzett FEV1 értékben bekövetkezett, a kiindulási értékhez viszonyított csökkenés 2,7% volt a 0,5 mg fingolimod, és 1,2% volt a placebo esetén, és ez a különbség a kezelés abbahagyását követően eltűnt. A szén‑monoxid diffúziós kapacitás csökkenése a 24. hónapban 3,3% volt a 0,5 mg fingolimod, és 2,7% volt a placebo esetén (lásd még 4.4 pont, Légzőrendszeri hatások).

Lymphomák
Mind a klinikai vizsgálatokban, mind a forgalomba hozatalt követően előfordultak különböző fajta lymphoma esetek, beleértve egy halálos kimenetelű Epstein‑Barr vírus (EBV) pozitív, B‑sejtes lymphoma esetet is. A non-Hodgkin lymphoma (B‑sejtes és T‑sejtes) előfordulási gyakorisága magasabb volt a klinikai vizsgálatokban, mint ahogy az az átlagpopulációban várható. A forgalomba hozatalt követően néhány T‑sejtes lymphoma, így cutan T-sejtes lymphoma (mycosis fungoides) esetet is jelentettek (lásd még 4.4 pont, Malignitások).

Haemophagocytás szindróma
A fingolimoddal kezelt betegeknél fertőzéssel összefüggő haemophagocytás szindróma (HPS) nagyon ritka eseteit jelentették, végzetes kimenetellel. A HPS egy ritka betegség, amit fertőzésekkel immunszuppresszióval és különböző autoimmun betegségekkel összefüggésben írtak le.

Gyermekek és serdülők

A D2311 jelzésű, kontrollos, gyermekek és serdülők körében végzett vizsgálatban (lásd 5.1 pont) a biztonságossági profil (10 és legfeljebb 18 év közötti életkorú), naponta 0,25 mg vagy 0,5 mg fingolimodot kapó gyermek és serdülőkorú betegeknél általánosan hasonló volt a felnőtt betegeknél megfigyeltekhez. Ugyanakkor a vizsgálatban több neurológiai és pszichiátriai zavar fordult elő. A klinikai vizsgálatból származó korlátozott ismeretek miatt ebben az alcsoportban elővigyázatosság szükséges.

A gyermekek és serdülők körében végzett vizsgálatban görcsrohamokról számoltak be a fingolimoddal kezelt betegek 5,6%‑ánál és az interferon béta‑1a‑val kezelt betegek 0,9%‑ánál.

Ismert tény, hogy a sclerosis multiplex‑ben szenvedő betegeknél nagyobb gyakorisággal fordul elő depresszió és szorongás. A fingolimoddal kezelt gyermekeknél és serdülőknél is beszámoltak depresszió és szorongás kialakulásáról.

A bilirubinszint enyhe növekedését figyelték meg a fingolimodot kapó betegeknél.

Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9	Túladagolás

Egészséges felnőtt önkéntesek az ajánlott (0,5 mg‑os) adag akár 80‑szorosát is jól tolerálták. A 40 mg‑os adag mellett 6 alany közül 5 számolt be mellkasi szorító érzésről vagy diszkomfortról, ami klinikailag a kis légutak reaktivitásával volt összefüggésben.

A fingolimod a kezelés elkezdésekor bradycardiát válthat ki. A szívfrekvencia csökkenése rendszerint az első adag után egy órán belül elkezdődik, és 6 órán belül a legkifejezettebb. A Gilenya negatív chronotrop hatása 6 órán túl is fennmarad, és a kezelés következő napjain progresszíven gyengül (a részletekért lásd 4.4 pont). Vannak lassú atrioventricularis átvezetésről szóló beszámolók, és átmeneti, spontán megszűnő, teljes AV‑blockról szóló, izolált beszámolók (lásd 4.4 és 4.8 pont).

Ha a túladagolás a Gilenya első expozíciója, akkor fontos a betegek folyamatos (valós idejű) EKG‑val történő monitorozása, valamint a pulzusszám és a vérnyomás óránkénti mérése, legalább az első 6 óra alatt (lásd 4.4 pont).

Ezen kívül, ha 6 óra múlva a percenkénti szívfrekvencia < 45 felnőtteknél, < 55 tizenkét év feletti gyermekeknél, illetve < 60 tíz és tizenkét éves kor közötti gyermekeknél, vagy ha 6 órával az első dózis után az EKG másodfokú vagy magasabb fokú AV‑blockot vagy ≥ 500 ms‑os QTc‑távolságot mutat, akkor a monitorozást hosszabb ideig kell végezni, legalább egész éjszakán át, mindaddig, amíg ezek az eltérések meg nem szűnnek. Bármikor megjelenő harmadfokú AV‑block szintén meghosszabbított monitorozást kell hogy eredményezzen, beleértve az egész éjszakán át tartó monitorozást is.

Sem a dialízis, sem a plazmacsere nem távolítja el a fingolimodot a szervezetből.


5.	FARMAKOLÓGIAI TULAJDONSÁGOK

5.1	Farmakodinámiás tulajdonságok

Farmakoterápiás csoport: Immunsuppressansok, szelektív immunsuppressansok, ATC kód: L04AE01

Hatásmechanizmus

A fingolimod egy szfingozin 1‑foszfát‑receptor modulátor. A fingolimod a szfingozin‑kináz révén metabolizálódik aktív metabolittá, fingolimod‑foszfáttá. A fingolimod‑foszfát alacsony, nanomoláris koncentrációban kötődik a lymphocytákon található szfingozin 1‑foszfát‑receptor 1‑hez (S1P‑receptor 1), és könnyen átjutva a vér‑agy gáton, kötődik a központi idegrendszer idegsejtjein lévő S1P‑receptor 1‑hez is. A lymphocytákon lévő S1P‑receptorok funkcionális agonistájaként hatva, a fingolimod‑foszfát gátolja a lymphocytáknak azt a képességét, hogy kilépjenek a nyirokcsomókból, ami lymphocyta‑depléció helyett inkább azok redisztribúcióját eredményezi. Állatkísérletek azt mutatták, hogy ez a redisztribúció csökkenti a központi idegrendszer patogén lymphocytákkal történő infiltrációját, beleértve a proinflammatórikus Th17‑es sejteket is, ahol azok az idegek gyulladásában és az idegszövet károsításában vennének részt. Állatkísérletek és in vitro kísérletek arra utalnak, hogy a fingolimod az idegsejteken lévő S1P‑receptorokra gyakorolt kölcsönhatás révén is hathat.

Farmakodinámiás hatások

Az első 0,5 mg adag fingolimod után 4‑6 órán belül a lymphocyta‑szám a perifériás vérben a kiindulási érték kb. 75%‑ára csökken. A napi adagolás folytatása mellett a lymphocyta‑szám egy kéthetes időszak alatt tovább csökken, és egy megközelítőleg 500 sejt/mikroliteres minimális számot vagy a kiindulási érték kb. 30%‑át éri el. A betegek 18%‑a ért el legalább egy alkalommal 200 sejt/mikroliter alatti minimális számot. A tartós naponkénti adagolással az alacsony lymphocyta‑szám fennmarad. A T- és B‑lymphocyták többsége rendszeresen áthalad a nyirokszerveken, a fingolimod elsősorban ezekre a sejtekre hat. A T‑lymphocyták kb. 15‑20%‑a effektor memória fenotípusú, ezek fontos szerepet töltenek be a perifériás immunrendszerben (surveillance). Mivel a lymphocytáknak ez az altípusa jellemző módon nem halad át a nyirokszerven, ezért ezekre nem hat a fingolimod. A perifériás lymphocyta‑szám emelkedése a fingolimod‑kezelés leállítása után napokon belül nyilvánvalóvá válik, és a normális szám jellemző módon egy-két hónapon belül visszatér. A fingolimod tartós adagolása a neutrophil‑szám enyhe, a kiindulási érték kb. 80%‑áig tartó csökkenéséhez vezet. A fingolimod nem hat a monocytákra.

A fingolimod a kezelés megkezdésekor a szívfrekvencia átmeneti csökkenését és az atrioventricularis átvezetés lassulását idézi elő (lásd 4.4 és 4.8 pont). A szívfrekvencia maximális csökkenését az adagolás megkezdése utáni 6 órán belül észlelték, és a negatív chronotrop hatás 70%‑a az első napon kialakult. Az adagolás folytatása mellett a szívfrekvencia egy hónapon belül visszatér a kiindulási szintre. A szívfrekvencia fingolimod által kiváltott csökkenése atropin vagy izoprenalin parenterális adagolásával visszafordítható. Az inhalált szalmeterolról is kimutatták, hogy mérsékelten pozitív chronotrop hatása van. A fingolimod‑kezelés elkezdésével szaporodnak az idő előtti pitvari kontrakciók, de nem nő a pitvarfibrilláció vagy pitvari flattern, a ventricularis arrhythmiák vagy az ectopiás ütések aránya. A fingolimod‑kezelés nem jár a perctérfogat csökkenésével. A fingolimod‑kezelés nem befolyásolja a szív autonóm válaszát, beleértve a szívfrekvencia diurnális változását, és a terhelésre adott választ is.

Az S1P4 részben hozzájárulhatott a hatáshoz, de nem ez volt a lymphoid deplécióért felelős fő receptor. A bradycardia és a vasoconstrictio kialakulásának mechanizmusát in vitro vizsgálatokban is értékelték tengerimalacokon, valamint nyúl aorta- és koszorúér-izolátumokon. Azt a következtetést vonták le, hogy a bradycardia elsősorban a befelé irányuló (ún. inward-rectifying) káliumcsatorna vagy G‑protein által aktivált befelé irányuló K+ csatorna (IKACh/GIRK) aktiválódása következtében alakul ki, a vasoconstrictiót pedig úgy tűnik, hogy egy Rho‑kináz és kalciumfüggő mechanizmus mediálja.

Egyszeri vagy többszöri 0,5 és 1,25 mg‑os adagokkal 2 héten át végzett fingolimod‑kezelés nem járt a légúti ellenállás FEV1‑gyel vagy az erőltetett kilégzési légáramlási sebességgel (FEF 25‑75) mért, kimutatható növekedésével. Ugyanakkor az egyszeri, ≥ 5 mg‑os (az ajánlott adag 10‑szerese) fingolimod dózisok a légúti ellenállás dózisfüggő növekedésével járt. A többszöri, a 0,5, az 1,25 vagy az 5 mg‑os adagokkal végzett fingolimod‑kezelés nem jár az oxigenizáció vagy az oxigén‑szaturáció terhelésre jelentkező csökkenésével vagy a légutak metakolinra adott fokozott reaktivitásával. A fingolimoddal kezelt betegek az inhalált béta‑agonistákra normális bronchodilatációval reagálnak.

Klinikai hatásosság és biztonságosság

A fingolimod hatásosságát két olyan vizsgálatban igazolták, amely a napi egyszeri 0,5 mg‑os és 1,25 mg‑os fingolimod adagokat vizsgálta a relapszáló‑remittáló sclerosis multiplexben (RRSM) szenvedő felnőtt betegeknél. Mindkét vizsgálatban olyan felnőtt betegek vettek részt, akiknek a megelőző 2 évben legalább 2, vagy a megelőző 1 évben legalább 1 relapszusa volt, és a kiterjesztett rokkantsági skála (Expanded Disability Status Score, EDSS) pontszáma 0 és 5,5 között volt. Egy harmadik, ugyanezen felnőtt betegpopulációban végzett klinikai vizsgálatot a Gilenya engedélyezését követően fejeztek be.

A D2301 jelzésű (FREEDOMS) vizsgálat egy 2 évig tartó, randomizált, kettős vak, placebokontrollos III. fázisú vizsgálat volt, amit 1272 beteggel végeztek (közülük n = 425 kapott 0,5 mg, 429 kapott 1,25 mg fingolimodot és 418 kapott placebót). A kiindulási jellemzők medián értékei a következők voltak: életkor 37 év, a betegség fennállásának időtartama 6,7 év és az EDSS‑pontszám 2,0. A vizsgálat eredményeit az 1. táblázat mutatja. A 0,5 mg‑os és az 1,25 mg‑os dózisok között egyik végpont tekintetében sem volt lényeges különbség.

1. táblázat	D2301 jelzésű (FREEDOMS) vizsgálat: a legfontosabb eredmények

	
	Fingolimod
0,5 mg
	Placebo

	Klinikai végpontok
	
	

	Évenkénti relapszus ráta (elsődleges végpont)
	0,18**
	0,40

	A 24. hónapban relapszus‑mentesen maradó betegek százalékaránya
	70%**
	46%

	A 3 hónapja tartó, funkcióromláshoz vezető, igazolt progresszió aránya†
	17%
	24%

	Relatív hazárd (95%‑os CI)
	0,70 (0,52; 0,96)*
	

	MR-végpontok
	
	

	Az új vagy növekvő T2 léziók medián (átlagos) száma 24 hónap alatt
	0,0 (2,5)**
	5,0 (9,8)

	A gadolíniumot halmozó léziók medián (átlagos) száma a 24. hónapban
	0,0 (0,2)**
	0,0 (1,1)

	Az agytérfogat medián (átlagos) %‑os változása 24 hónap alatt
	‑0,7 (‑0,8)**
	‑1,0 (‑1,3)

	†	A funkcióromláshoz vezető progresszió meghatározása az EDSS 3 hónappal későbbi, 1 ponttal történő, igazolt emelkedése.
**	p < 0,001, *p < 0,05 a placebóhoz képest
A klinikai végpontok összes analízise a beválogatás szerinti populáción (intent‑to‑treat) történt. Az MR-analízisekhez értékelhető adatállományokat használtak.



Azok a betegek, akik befejezték a 24 hónapos FREEDOMS fő vizsgálatot, beléphettek egy, a dózis tekintetében vak, kiterjesztett vizsgálatba (D2301E1), és fingolimodot kaptak. Összesen 920 beteg lépett be (n = 331 kapta tovább a 0,5 mg‑ot, 289 kapta tovább az 1,25 mg‑ot, 155‑öt állítottak át placebóról 0,5 mg‑ra és 145‑öt állítottak át placebóról 1,25 mg‑ra). Tizenkét hónap után (36 hónap) 856 beteg (93%) vett még mindig részt a vizsgálatban. A 24. és 36. hónap között a fő vizsgálatban 0,5 mg fingolimodot kapó betegek közül azoknál, akik továbbra is 0,5 mg‑ot kaptak, az évenkénti relapszus‑ráta (ARR) 0,17 volt (0,21 a fő vizsgálatban). A placebóról 0,5 mg fingolimodra átállított betegeknél az évenkénti relapszus‑ráta 0,22 volt (0,42 a fő vizsgálatban).

Hasonló eredményeket mutattak egy 2 éves, randomizált kettős vak, placebokontrollos, fingolimoddal végzett III. fázisú replika vizsgálatban, amelyben 1083, RRMS‑ben szenvedő beteg vett részt (n = 358 kapott 0,5 mg‑ot, 370 kapott 1,25 mg‑ot, 355 kapott placebót) (D2309; FREEDOMS 2). A kiindulási jellemzők medián értékei a következők voltak: életkor 41 év, a betegség fennállásának időtartama 8,9 év, az EDSS‑pontszám 2,5.

2. táblázat	D2309 jelzésű (FREEDOMS 2) vizsgálat: a legfontosabb eredmények

	
	Fingolimod
0,5 mg
	Placebo

	Klinikai végpontok
	
	

	Évenkénti relapszus ráta (elsődleges végpont)
	0,21**
	0,40

	A 24. hónapban relapszus‑mentesen maradó betegek százalékaránya
	71,5%**
	52,7%

	A 3 hónapja tartó, funkcióromláshoz vezető, igazolt progresszió aránya †
	25%
	29%

	Relatív hazárd (95%‑os CI)
	0,83 (0,61; 1,12)
	

	MR-végpontok
	
	

	Az új vagy növekvő T2 léziók medián (átlagos) száma 24 hónap alatt
	0,0 (2,3)**
	4,0 (8,9)

	A gadolíniumot halmozó léziók medián (átlagos) száma a 24. hónapban
	0,0 (0,4)**
	0,0 (1,2)

	Az agytérfogat medián (átlagos) %‑os változása 24 hónap alatt
	‑0,71 (‑0,86)**
	‑1,02 (‑1,28)

	†	A funkcióromláshoz vezető progresszió meghatározása az EDSS 3 hónappal későbbi, 1 ponttal történő, igazolt emelkedése.
**	p < 0,001 a placebóhoz képest
A klinikai végpontok összes analízise a beválogatás szerinti populáción (intent‑to‑treat) történt. Az MR-analízisekhez értékelhető adatállományokat használtak.



A D2302 jelzésű (TRANSFORMS) egy 1 évig tartó, randomizált, kettős vak, dupla‑placebós (double‑dummy), aktív‑kontrollos (interferon béta‑1a), III. fázisú vizsgálat volt, amit 1280 beteggel végeztek (közülük n = 429 kapott 0,5 mg, 420 kapott 1,25 mg fingolimodot, 431 kapott hetente egyszer 30 mikrogramm interferon béta‑1a‑t intramusculáris injekcióban). A kiindulási jellemzők medián értékei a következők voltak: életkor 36 év, a betegség fennállásának időtartama 5,9 év és EDSS‑pontszám 2,0. A vizsgálat eredményeit a 3. táblázat mutatja. A 0,5 mg‑os és az 1,25 mg‑os dózisok között egyik végpont tekintetében sem volt lényeges különbség.

3. táblázat	D2302 jelű vizsgálat (TRANSFORMS): a legfontosabb eredmények

	
	Fingolimod
0,5 mg
	Interferon béta‑1a, 30 μg

	Klinikai végpontok
	
	

	Évenkénti relapszus ráta (elsődleges végpont)
	0,16**
	0,33

	A 12. hónapban relapszus‑mentesen maradó betegek százalékaránya
	83%**
	71%

	A 3 hónapja tartó, funkcióromláshoz vezető, igazolt progresszió aránya†
	6%
	8%

	Relatív hazárd (95%‑os CI)
	0,71 (0,42; 1,21)
	

	MR-végpontok
	
	

	Az új vagy növekvő T2 léziók medián (átlagos) száma 12 hónap alatt
	0,0 (1,7)*
	1,0 (2,6)

	A gadolíniumot halmozó léziók medián (átlagos) száma a 12. hónapban
	0,0 (0,2)**
	0,0 (0,5)

	Az agytérfogat medián (átlagos) %‑os változása 12 hónap alatt
	‑0,2 (‑0,3)**
	‑0,4 (‑0,5)

	†	A funkcióromláshoz vezető progresszió meghatározása az EDSS 3 hónappal későbbi, 1 ponttal történő, igazolt emelkedése.
**	p < 0,01, *p < 0,01 az interferon béta‑1a‑hoz képest
A klinikai végpontok összes analízise a beválogatás szerinti populáción (intent‑to‑treat) történt. Az MR- analízisekhez értékelhető adatállományokat használtak.



Azok a betegek, akik befejezték a 12 hónapos TRANSFORMS fő vizsgálatot, beléphettek egy, a dózis tekintetében vak, kiterjesztett vizsgálatba (D2302E1), és fingolimodot kaptak. Összesen 1030 beteget vontak be, ugyanakkor közülük 3 beteg nem kapott kezelést (n = 356 kapta tovább a 0,5 mg‑ot, 330 kapta tovább az 1,25 mg‑ot, 167 lett átállítva interferon béta‑1a‑ról 0,5 mg‑ra, és 174 lett átállítva interferon béta‑1a‑ról 1,25 mg‑ra). Tizenkét hónap után (24 hónap) 882 beteg (86%) vett még mindig részt a vizsgálatban. A 12. és 24. hónap között a fő vizsgálatban 0,5 mg fingolimodot kapó betegek közül azoknál, akik továbbra is 0,5 mg‑ot kaptak, az évenkénti relapszus‑ráta 0,20 volt (0,19 a fő vizsgálatban). Az interferon béta‑1a‑ról 0,5 mg fingolimodra átállított betegeknél az évenkénti relapszus‑ráta 0,33 volt (0,48 a fő vizsgálatban).

A D2301 és D2302 jelzésű vizsgálatok összesített eredményei az évenkénti relapszus‑ráta komparátorhoz viszonyított konzisztens és statisztikailag szignifikáns csökkenését mutatták az alábbi alcsoportok esetén: nem, életkor, sclerosis multiplex korábbi kezelése, betegség kiindulási aktivitása, vagy kiindulási mozgáskorlátozottság.

A klinikai vizsgálati adatok további elemzése a relapszáló-remittáló sclerosis multiplexben szenvedő betegek nagyon aktív alcsoportjában konzisztens terápiás hatásokat igazolt.

Gyermekek és serdülők

A fingolimod 0,25 mg vagy a 0,5 mg naponta egyszeri adagjainak (a testsúly- és az expozíciómérés alapján kiválasztott adag) hatásosságát és biztonságosságát 10 és < 18 év közötti életkorú, relapszáló‑remittáló sclerosis multiplexben szenvedő, gyermek- és serdülőkorú betegek esetében igazolták.

A D2311 (PARADIGMS) egy kettős vak, dupla‑placebós (double‑dummy), aktív‑kontrollos, rugalmas időtartamú, legfeljebb 24 hónapos vizsgálat volt, amelyben 215, 10 és < 18 év közötti életkorú beteg vett részt (n = 107 a fingolimodot kapott, n = 108 pedig hetente egyszer 30 mikrogramm interferon béta‑1a‑t kapott intramuscularis injekcióban). 

A kiindulási jellemzők medián értékei a következők voltak: 16 év, a betegség medián időtartama 1,5 év, EDSS pontszám: 1,5. A betegek többségénél a Tanner‑stádium 2 vagy annál magasabb volt (94,4%), a testsúly pedig > 40 kg (95,3%). Összefoglalva, a betegek közül 180-an (84%) fejezték be a vizsgálat alapfázisát a vizsgálati készítmény alkalmazásával (n = 99 [92,5%] a fingolimod csoportban, 81 [75%] az interferon béta‑1a csoportban). A végpontokra vonatkozó eredményeket a 4. táblázat mutatja be.

4. táblázat	D2311 jelzésű (PARADIGMS) vizsgálat: a legfontosabb eredmények

	
	Fingolimod
0,25 mg vagy 0,5 mg
	Interferon béta-1a
30 mikrogramm

	Klinikai végpontok
	n = 107
	n = 107#

	Évenkénti relapszus ráta (elsődleges végpont)
	0,122**
	0,675

	A 24. hónapban relapszus mentesen maradó betegek százalékaránya
	85,7**
	38,8

	MR-végpontok
	
	

	Az új vagy újonnan növekvő T2 léziók számának évenkénti rátája
	n = 106
	n = 102

	Korrigált átlag
	4,393**
	9,269

	A gadolíniumot halmozó T1 léziók száma vizsgálatonként a 24. hónapig
	n = 106
	n = 101

	Korrigált átlag
	0,436**
	1,282

	Az agyi atrophia évenkénti rátája a vizsgálat megkezdése és legfeljebb a 24. hónap között
	n = 96
	n = 89

	Legkisebb négyzetes átlag
	‑0,48*
	‑0,80

	#	Egy, interferon béta‑1a intramuscularis injekciós kezelésre randomizált beteg nem tudta lenyelni a kétszeresen álcázott gyógyszert, és kizárásra került a vizsgálatból. A beteget kizárták a teljes analízis és a biztonságossági halmazból.
*	p < 0,05, ** p < 0,001, az interferon béta-1a-hoz képest.
A klinikai végpontok elemzését a teljes analízis halmazzal végezték.



5.2	Farmakokinetikai tulajdonságok

A farmakokinetikai adatok egészséges felnőtt önkéntesektől, vesetranszplantált felnőtt betegektől és sclerosis multiplexben szenvedő felnőtt betegektől származnak.

A hatásosságért felelős, farmakológiailag aktív metabolit a fingolimod‑foszfát.

Felszívódás

A fingolimod felszívódása lassú (12‑16 órás tmax) és extenzív (≥ 85%). A látszólagos abszolút orális biohasznosulás 93% (95%‑os konfidencia intervallum: 79‑111%). A dinamikus egyensúlyi állapotú vérkoncentráció napi egyszeri adagolást követően 1‑2 hónapon belül alakul ki, és a dinamikus egyensúlyi állapotú szint megközelítőleg 10‑szer magasabb, mint a kezdő dózis esetén mért.

A táplálkozás nem változtatja meg a fingolimod Cmax‑át vagy expozícióját (AUC). A fingolimod‑foszfát Cmax‑a enyhén, 34%‑kal csökkent, de az AUC változatlan volt. Ezért a Gilenya étkezéstől függetlenül is szedhető (lásd 4.2 pont).

Eloszlás

A fingolimod eloszlása a vörösvértestekben magas, a vérsejt-frakcióban ez 86%. A fingolimod‑foszfát vérsejtekbe történő felvétele alacsonyabb ez < 17%. A fingolimod és a fingolimod‑foszfát nagymértékben (> 99%) kötődik a fehérjékhez.

A fingolimod nagymértékben megoszlik a test szöveteiben, megoszlási térfogata mintegy 1200260 liter. Egy vizsgálat, melynek során négy egészséges önkéntes egyszeri intravénás, jódizotóppal jelzett fingolimod analógot kapott, azt mutatta, hogy a fingolimod bejut az agyba. Tizenhárom, sclerosis multiplexben szenvedő, 0,5 mg/nap fingolimodot kapó férfi beteggel végzett vizsgálatban a fingolimod (fingolimod-foszfát) átlagos mennyisége dinamikus egyensúlyi állapotban a szájon át beadott (0,5 mg) adagnál kb. 10 000‑szer alacsonyabb volt az ejakulátumban.

Biotranszformáció

Emberben a fingolimod a fingolimod‑foszfát farmakológiailag aktív (S)‑enantiomerjévé reverziíbilis sztereoszelektív foszforiláció útján alakul át. A fingolimod eliminációja elsősorban a CYP 4F2 és esetleg más izoenzimek által katalizált oxidatív biotranszformáció, és az azt követő, inaktív metabolittá történő, zsírsavhoz hasonló lebomlás. Megfigyelték, hogy a fingolimod farmakológiailag inaktív, nem poláros ceramid‑analógjainak képződése útján megy végbe. A fingolimod metabolizmusában résztvevő legfontosabb enzimet részben azonosították, és az vagy a CYP4F2 vagy a CYP3A4 lehet.

A [14C] fingolimod egyszeri, per os adását követően az összes, izotóppal jelölt összetevőnek az adagolást követően legfeljebb 34 nappal később, a vérben lévő, fő, a fingolimoddal összefüggésbe hozható komponensei, az AUC‑ben való részvételük alapján következtetve: maga a fingolimod (23%), a fingolimod‑foszfát (10%) és az inaktív metabolitok (M3 karboxilátsav metabolit (8%), M29 ceramid metabolit (9%) és M30 ceramid metabolit (7%)).

Elimináció

A fingolimod vérből történő clearance‑e 6,32,3 l/h, és az átlagos látszólagos terminális eliminációs felezési ideje (t1/2) 6‑9 nap. A fingolimod és a fingolimod‑foszfát vérszintje a terminális fázisban párhuzamosan csökken, ami mindkettő esetén hasonló felezési időhöz vezet.

Szájon át történő adását követően az adag kb. 81%‑a lassan, inaktív metabolitok formájában választódik ki a vizeletbe. A fingolimod és a fingolimod‑foszfát nem választódik ki változatlan formában a vizelettel, de ezek a fő komponensek a székletben, melyek mennyisége mindkét esetben kevesebb mint 2,5%. Harmincnégy nap után a visszanyerhető mennyiség az alkalmazott dózis 89%‑a.

Linearitás

A fingolimod- és a fingolimod‑foszfát‑koncentráció napi egyszeri 0,5 mg és 1,25 mg‑os dózisok többszöri adása után látszólag a dózissal arányos módon növekszik.

Jellemzői különleges betegcsoportokban

Nemi/etnikai hovatartozás és vesekárosodás
A fingolimod és a fingolimod‑foszfát farmakokinetikai tulajdonságai nem térnek el egymástól férfiaknál és nőknél, különböző etnikai eredetű betegeknél, vagy enyhe – súlyos fokú vesekárosodásban szenvedő betegeknél.

Májkárosodás
Az enyhe, közepes vagy súlyos fokú májkárosodásban szenvedő betegeknél (Child‑Pugh A, B és C stádium) nem észlelték a fingolimod Cmax változását, de a fingolimod AUC‑je sorrendben 12%‑kal, 44%‑kal és 103%‑kal emelkedett. A súlyos fokú májkárosodásban szenvedő betegeknél (Child‑Pugh C stádium) a fingolimod‑foszfát Cmax‑a 22%‑kal csökkent, és az AUC nem változott lényegesen. A fingolimod‑foszfát farmakokinetikáját az enyhe vagy közepesen súlyos fokú májkárosodásban szenvedő betegeknél nem vizsgálták. A fingolimod látszólagos eliminációs felezési ideje az enyhe fokú májkárosodásban szenvedő betegeknél változatlan, de a közepesen súlyos vagy súlyos fokú májkárosodásban szenvedő betegeknél kb. 50%‑kal megnyúlt.

A fingolimod a súlyos fokú májkárosodásban szenvedő betegeknél (Child‑Pugh C stádium) nem alkalmazható (lásd 4.3 pont). A fingolimod adását az enyhe vagy közepesen súlyos fokú májkárosodásban szenvedő betegeknél óvatosan kell elkezdeni (lásd 4.2 pont).

Idősek
A 65 évnél idősebb betegekkel szerzett klinikai tapasztalat és farmakokinetikai információ korlátozott. A Gilenya‑t a 65 éves és idősebb betegeknél óvatosan kell alkalmazni (lásd 4.2 pont).

Gyermekek és serdülők

Gyermek- és serdülőkorú (10 éves vagy annál idősebb) betegeknél a fingolimod-foszfát koncentrációk nyilvánvalóan az adaggal arányosan növekednek a 0,25 mg‑os és a 0,5 mg‑os adag között.

A fingolimod-foszfát dinamikus egyensúlyi koncentrációja napi 0,25 mg vagy 0,5 mg fingolimod alkalmazása után körülbelül 25%‑kal alacsonyabb gyermek- és serdülőkorú (10 éves vagy annál idősebb) betegeknél, a naponta egyszer 0,5 mg fingolimoddal kezelt felnőtteknél mérhető koncentrációhoz képest.

A 10 éves kor alatti gyermekkorú betegekre vonatkozóan nem állnak rendelkezésre adatok.

5.3	A preklinikai biztonságossági vizsgálatok eredményei

A fingolimod preklinikai biztonságossági profilját egereken, patkányokon, kutyákon és majmokon értékelték. Egy 2‑éves vizsgálatban a 0,5 mg‑os napi dózis melletti humán szisztémás expozíció (AUC) megközelítőleg 4‑szeres értékét képviselő 0,15 mg/ttkg‑os és magasabb dózisok mellett a fő célszervek több fajnál is a nyirokrendszer (lymphopenia és lymphoid atrophia), a tüdők (szervtömeg‑növekedés, sima izom hypertrophia a bronchio-alveolaris junctioban), valamint a szív (negatív chronotrop hatás, vérnyomás-emelkedés, perivascularis elváltozások és myocardium degeneratio); és csak patkányoknál az erek (angiopathia) voltak.

Egy patkányokon végzett 2 éves bioassay vizsgálatban a fingolimod 2,5 mg/ttkg‑os maximális tolerált dózisáig nem észleltek karcinogenitásra utaló bizonyítékot, ami a 0,5 mg‑os dózis mellett észlelt humán szisztémás expozíciónál (AUC) mintegy 50‑szer magasabb határértéket képvisel. Ugyanakkor egy egerekkel végzett, 2 évig tartó vizsgálatban 0,25 mg/ttkg‑os és magasabb dózisok mellett a malignus lymphoma előfordulási gyakoriságának növekedését észlelték, ami a 0,5 mg‑os napi dózis mellett észlelt humán szisztémás expozíciónál (AUC) mintegy 6szor magasabb határértéket képvisel.

A fingolimod az állatkísérletekben nem volt sem mutagén, sem klasztogén.

Hím és nőstény patkányoknál a legmagasabb vizsgált adagokig (10 mg/ttkg) a fingolimodnak nem volt hatása a spermiumszámra/motilitásra, ami a 0,5 mg‑os napi dózis mellett észlelt humán szisztémás expozíciónál (AUC) mintegy 150‑szer magasabb határértéket képvisel.

A fingolimod patkányoknál 0,1 mg/ttkg‑os vagy magasabb dózisokban teratogén volt. A patkányok gyógyszer‑expozíciója ennél a dózisnál hasonló volt a terápiás dózissal (0,5 mg) kezelt betegekéhez. A leggyakoribb foetalis visceralis malformatiók közé tartozott a nyitott truncus arteriosus Botalli és a ventricularis septum defectus. A teratogén potenciált nyulaknál nem tudták teljes mértékben megállapítani, azonban 1,5 mg/ttkg‑os és magasabb dózisokban fokozott embrio‑foetális toxicitást tapasztaltak, és 5 mg/ttkg‑os adagoknál az életképes foetusok számának csökkenését és a foetalis növekedés retardációját észlelték. A nyulak gyógyszer‑expozíciója ezeknél a dózisoknál hasonló volt a betegekéhez.

Patkányoknál anyai toxicitást nem okozó dózisok mellett a korai postpartum időszakban az F1 generációba tartozó utódok túlélése lecsökkent. Ugyanakkor az F1 generációba tartozó utódok testsúlyát, fejlődését, viselkedését és fertilitását nem befolyásolta a fingolimod.

A fingolimod a laktáció alatt 2‑szer ‑ 3‑szor magasabb koncentrációban választódott ki a kezelt állatok anyatejébe, mint ami az anyai plazmában volt észlelhető. A fingolimod és annak metabolitjai vemhes nyulaknál átjutnak a placentáris barrieren.

Fiatal állatokkal végzett vizsgálatok

Fiatal patkányokkal végzett két toxicitási vizsgálat eredményei szerint a készítmény kis mértékben hatással van a neurológiai‑viselkedési válaszreakcióra, késleltette a nemi érést, és csökkentette az ismételt KLH (lyukas csigából nyert hemocianin) stimulálással kiváltott immunválaszt, amelyeket nem tekintettek nemkívánatosnak. Összefoglalva, a fingolimod fiatal állatoknál jelentkező, kezeléssel összefüggő hatásai megfeleltek a hasonló szintű adagokat kapó felnőtt patkányoknál megfigyelt hatásokkal, a 1,5 mg/ttkg vagy annál nagyobb adagokat kapó fiatal állatokban megfigyelt csont ásványianyag-sűrűségi változások és a negatív neurológiai‑viselkedési változások kivételével, valamint azzal az eltéréssel, hogy a fiatal patkányok tüdejében nem volt kimutatható simaizom atrophia.


6.	GYÓGYSZERÉSZETI JELLEMZŐK

6.1	Segédanyagok felsorolása

Gilenya 0,25 mg kemény kapszula

Kapszulatöltet
Mannit
Hidroxipropil‑cellulóz
Hidroxipropil‑betadex
Magnézium‑sztearát

Kapszula héj
Zselatin
Titán‑dioxid (E171)
Sárga vas‑oxid (E172)

Jelölőfesték
Sellak (E904)
Fekete vas‑oxid (E172)
Propilénglikol (E1520)
Tömény ammóniaoldat (E527)

Gilenya 0,5 mg kemény kapszula

Kapszulatöltet
Mannit
Magnézium‑sztearát

Kapszula héj
Zselatin
Titán‑dioxid (E171)
Sárga vas‑oxid (E172)

Jelölőfesték
Sellak (E904)
Vízmentes etanol
Izopropil‑alkohol
Butil‑alkohol
Propilénglikol (E1520)
Tisztított víz
Tömény ammóniaoldat (E527)
Kálium‑hidroxid
Fekete vas‑oxid (E172)
Sárga vas‑oxid (E172)
Titán‑dioxid (E171)
Dimetikon

6.2	Inkompatibilitások

Nem értelmezhető.

6.3	Felhasználhatósági időtartam

Gilenya 0,25 mg kemény kapszula

2 év

Gilenya 0,5 mg kemény kapszula

2 év

6.4	Különleges tárolási előírások

Legfeljebb 25 °C‑on tárolandó.
A nedvességtől való védelem érdekében az eredeti csomagolásban tárolandó.

6.5	Csomagolás típusa és kiszerelése

Gilenya 0,25 mg kemény kapszula

7 vagy 28 kemény kapszulát tartalmazó PVC/PVDC/alumínium buborékcsomagolás.
7 × 1 kemény kapszulát tartalmazó, PVC/PVDC/alumínium, adagonként perforált buborékcsomagolás.

Gilenya 0,5 mg kemény kapszula

7, 28 vagy 98 kemény kapszulát tartalmazó PVC/PVDC/alumínium buborékcsomagolás.
7 vagy 28 kemény kapszulát tartalmazó PVC/PVDC/alumínium buborékcsomagolás papírtárcában, vagy 84 kemény kapszulát (3 × 28 darabos kiszerelés) tartalmazó gyűjtőcsomagolás papírtárcában.
7 × 1 kemény kapszulát tartalmazó, PVC/PVDC/alumínium, adagonként perforált buborékcsomagolás.

Nem feltétlenül mindegyik kiszerelés kerül kereskedelmi forgalomba.

6.6	A megsemmisítésre vonatkozó különleges óvintézkedések

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.


7.	A FORGALOMBAHOZATALI ENGEDÉLY JOGOSULTJA

Novartis Europharm Limited
Vista Building
Elm Park, Merrion Road
Dublin 4
Írország


8.	A FORGALOMBAHOZATALI ENGEDÉLY SZÁMA(I)

Gilenya 0,25 mg kemény kapszula

EU/1/11/677/007‑009

Gilenya 0,5 mg kemény kapszula

EU/1/11/677/001‑006
EU/1/11/677/010


9.	A FORGALOMBAHOZATALI ENGEDÉLY ELSŐ KIADÁSÁNAK/ MEGÚJÍTÁSÁNAK DÁTUMA

A forgalombahozatali engedély első kiadásának dátuma: 2011. március 17.
A forgalombahozatali engedély legutóbbi megújításának dátuma: 2020. november 16.


10.	A SZÖVEG ELLENŐRZÉSÉNEK DÁTUMA

A gyógyszerről részletes információ az Európai Gyógyszerügynökség internetes honlapján (https://www.ema.europa.eu) található.

A.	A GYÁRTÁSI TÉTELEK VÉGFELSZABADÍTÁSÁÉRT FELELŐS GYÁRTÓK

A gyártási tételek végfelszabadításáért felelős gyártó neve és címe
[bookmark: _Hlk104979427]
[bookmark: _Hlk104978986]Gilenya 0,25 mg kemény kapszula

Gilenya 0,5 mg kemény kapszula
Novartis Farmacéutica, S.A.
Gran Via de les Corts Catalanes, 764
08013 Barcelona
Spanyolország

Lek Pharmaceuticals d.d.
Verovskova Ulica 57
Ljubljana, 1526
Szlovénia

Novartis Pharmaceutical Manufacturing LLC
Verovskova Ulica 57
Ljubljana, 1000
Szlovénia

Novartis Pharma GmbH

90443 Nürnberg
Németország

Az érintett gyártási tétel végfelszabadításáért felelős gyártó nevét és címét a gyógyszer betegtájékoztatójának tartalmaznia kell.


B.	A KIADÁSRA ÉS A FELHASZNÁLÁSRA VONATKOZÓ FELTÉTELEK VAGY KORLÁTOZÁSOK

Korlátozott érvényű orvosi rendelvényhez kötött gyógyszer (lásd I. Melléklet: Alkalmazási előírás, 4.2 pont).


C.	A FORGALOMBA HOZATALI ENGEDÉLYBEN FOGLALT EGYÉB FELTÉTELEK ÉS KÖVETELMÉNYEK
[bookmark: OLE_LINK3]
· Időszakos gyógyszerbiztonsági jelentések (Periodic safety update report, PSUR)

Erre a készítményre a PSUR-okat a 2001/83/EK irányelv 107c. cikkének (7) bekezdésében megállapított és az európai internetes gyógyszerportálon nyilvánosságra hozott uniós referencia időpontok listája (EURD lista), illetve annak bármely későbbi frissített változata szerinti követelményeknek megfelelően kell benyújtani.


D.	A GYÓGYSZER BIZTONSÁGOS ÉS HATÉKONY ALKALMAZÁSÁRA VONATKOZÓ FELTÉTELEK VAGY KORLÁTOZÁSOK

· Kockázatkezelési terv

A forgalomba hozatali engedély jogosultja kötelezi magát, hogy a forgalomba hozatali engedély 1.8.2 moduljában leírt, jóváhagyott kockázatkezelési tervben, illetve annak jóváhagyott frissített verzióiban részletezett, kötelező farmakovigilanciai tevékenységeket és beavatkozásokat elvégzi.

A frissített kockázatkezelési terv benyújtandó a következő esetekben:
1. ha az Európai Gyógyszerügynökség ezt indítványozza;
1. ha a kockázatkezelési rendszerben változás történik, főként azt követően, hogy olyan új információ érkezik, amely az előny/kockázat profil jelentős változásához vezethet, illetve (a biztonságos gyógyszeralkalmazásra vagy kockázat-minimalizálásra irányuló) újabb, meghatározó eredmények születnek.

· Kockázatminimalizálásra irányuló további intézkedések

A GILENYA egyes Tagállamokban történő forgalomba hozatala előtt a forgalombahozatali engedély jogosultjának egyeztetnie kell az illetékes nemzeti hatósággal az oktató program formáját és tartalmát illetően, beleértve a média kommunikációt, a terjesztési módokat, illetve bármely más a program vonatkozásában felmerülő kérdést.

A forgalombahozatali engedély jogosultjának biztosítania kell, hog y minden egyes Tagállamban, ahol a GILENYA forgalomba kerül, minden a GILENYA‑t várhatóan felírni szándékozó orvost ellát egy Orvosoknak szóló Információs Csomaggal, amely a következő anyagokat tartalmazza:

1. Alkalmazási előírás;
2. A GILENYA rendelése előtti ellenőrzőlista orvosok számára felnőtt és gyermek- és serdülőkorú betegek esetén;
3. A betegek/szülők/gondozók számára készült útmutató, amellyel minden beteget, azok szüleit (illetve jogi képviselőit) és gondozóit el kell látni.
4. A terhesség‑specifikus betegemlékeztető kártya, amellyel minden beteget, szükség szerint azok szüleit (illetve jogi képviselőit) és gondozóit el kell látni.

Orvosoknak szóló ellenőrzőlista

Az orvosoknak szóló ellenőrzőlista az alábbi, fontos üzeneteket kell, hogy tartalmazza:

	Gyógyszerbiztonsági témák
	Gyógyszerbiztonsági kulcsüzentek

	Bradyarrhythmia (beleértve az átvezetés zavarait és a hypotoniával szövődő bradycardiát) az első dózist követően
	· Nem szabad elkezdeni a GILENYA alkalmazását szívbetegeknél, vagy olyan gyógyszerkészítményeket alkalmazó betegeknél, amelyek esetében a GILENYA ellenjavallt.
· Mielőtt megkezdenék a GILENYA alkalmazását olyan betegeknél, akiknél a súlyos szívritmuszavar vagy a bradycardia nagyobb kockázatával járó alapbetegség áll fenn, vagy pedig ilyen kockázatnövelő hatású gyógyszereket alkalmaznak egyidejűleg, meg kell győződni arról, hogy a várható előnyök meghaladják-e a lehetséges kockázatokat, valamint kardiológussal kell konzultálni a megfelelő monitorozásról (legalább az egész éjszakán át tartó, meghosszabbított monitorozás a kezelés megkezdésekor) és/vagy az egyidejűleg alkalmazott gyógyszer alkalmazásának módosításáról.
· Minden betegnél a bradycardia jeleire és tüneteire irányuló monitorozást kell végezni legalább 6 órán keresztül a GILENYA első dózisát követően, amelynek keretében elektrokardiogramot (EKG) kell készíteni és meg kell mérni a vérnyomást az első dózis előtt, valamint 6 órával az első dózist követően.
· Amennyiben az adag beadását követően bradyarrhythmia jelei és tünetei lépnek fel, az irányelveknek megfelelően ki kell terjeszteni az első dózis megfelelő monitorozását addig, amíg meg nem szűnik ez az állapot; ismerni kell azokat a kritériumokat (például gyógyszeres beavatkozás szükségessége, a szívfrekvencia életkor szerinti határértékei, új EKG-leletek), amelyek az egész éjszakán át tartó monitorozást tehetnek szükségessé.
· A kezelés megszakítása vagy a napi dózis növelése után az első dózis monitorozására vonatkozó ajánlások szerint kell eljárni.

	A hepaticus transzaminázok szintjének emelkedése
	· Nem szabad elkezdeni a GILENYA alkalmazását súlyos intenzitású (Child–Pugh C stádiumú) májkárosodásban szenvedő betegeknél
· A transzaminázok szintjét és a bilirubinszintet meg kell határozni a GILENYA‑kezelés megkezdése előtt, majd 3 havonta monitorozni kell a kezelés első évében, majd azt követően rendszeres időközönként monitorozni kell a GILENYA‑kezelés abbahagyása után 2 hónapig.
· Tünetmentesen emelkedett májfunkciós értékek észlelése esetén gyakrabban kell elvégezni a májfunkciós vizsgálatokat, ha a transzaminázszintek emelkedése meghaladja a normálérték felső határának (upper limit of normal, ULN) 3‑szorosát, de elmarad annak 5‑szörösétől és a szérum bilirubinszintje nem emelkedett. Abba kell hagyni a GILENYA alkalmazását, ha a transzaminázok szintje legalább 5‑szörösen meghaladja a normálérték felső határát, illetve ha legalább 3‑szorosan meghaladja azt, és emellett a szérum bilirubinszintje is bármekkora mértékben megnő. A GILENYA alkalmazását kizárólag az előnyök és a kockázatok gondos értékelését követően lehet újrakezdeni.
· Ha a betegnél a májműködési zavar klinikai tünetei lépnek fel, haladéktalanul kivizsgálást kell végezni, jelentős májkárosodás esetén pedig abba kell hagyni a GILENYA alkalmazását. Ha a szérumszintek visszatérnek a normáltartományba (beleértve azt az esetet is, ha kiderül, hogy egyéb ok állt a májműködési zavar hátterében), a beteg alapos előny-kockázat értékelése alapján újra lehet kezdeni a GILENYA alkalmazását.

	Macula oedema
	· A GILENYA alkalmazásának megkezdése előtt szemészeti vizsgálatot javasolt végezni diabeteses betegeknél vagy azoknál, akiknek az anamnézisében uveitis szerepel.
· Minden betegnél szemészeti kivizsgálás szükséges 3‑4 hónappal a GILENYA megkezdése után.
· Ha a betegnél a macula oedemadegeneráció alakul ki, akkor a GILENYA elhagyása javasolt. A GILENYA alkalmazását kizárólag az előnyök és a kockázatok gondos értékelését követően lehet újrakezdeni.

	Opportunista fertőzések, beleértve a varicella zoster vírust (VZV), az egyéb herpesvírus (nem VZV) okozta fertőzéseket, gombafertőzéseket
	· Nem szabad elkezdeni a GILENYA alkalmazását olyan betegeknél, akiknél immunhiányos szindróma áll fenn, nagyobb az opportunista fertőzések kockázata (beleértve az immunkompromittált betegeket), vagy pedig súlyos intenzitású, aktív, vagy aktív, krónikus fertőzés (például hepatitis vagy tuberkulózis) áll fenn.
· A GILENYA elkezdhető azoknál a betegeknél, akiknél a súlyos intenzitású, aktív fertőzés már lezajlott.
· Az additív immunrendszeri hatások kockázata miatt a daganatellenes, immunmoduláló vagy immunszuppresszív terápiákat nem szabad egyidejűleg alkalmazni. Gondos mérlegelést követően döntést kell hozni a kortikoszteroidokkal végzett hosszan tartó egyidejű kezelésről.
· Monitorozni kell a perifériás lymphocyta‑számot a GILENYA kezelés előtt és a kezelés alatt is. A kezelést meg kell szakítani 0,2 × 109/l alatti lymphocytaszám esetén annak helyreállásáig.
· Fel kell hívni a betegek figyelmét arra, hogy a fertőzésre utaló jeleket és tüneteket azonnal jelentsék a GILENYA-kezelés ideje alatt, valamint a kezelés abbahagyása után még két hónapig.
· Potenciálisan súlyos fertőzések esetén azonnal ki kell vizsgálni a beteget és mérlegelni kell a beteg beutalását infektológushoz. Mérlegelje a GILENYA alkalmazásának felfüggesztését, valamint az esetleges későbbi újrakezdés előnyeit és kockázatait.
· Figyelemmel kell lenni arra, hogy GILENYA-kezelés során előfordultak a központi idegrendszer (KIR) klinikailag súlyos, életet veszélyeztető és néha végzetes kimenetelű opportunista fertőzései, beleértve a herpesvírus-fertőzést (encephalitis, meningitis vagy meningoencephalitis; bármikor észlelhetők) és a cryptococcus meningitist (körülbelül 2‑3 éves kezelés után észlelhető).
· A GILENYA alkalmazását abba kell hagyni központi idegrendszeri herpesvírus-fertőzések esetén. Cryptococcus meningitises betegeknél fel kell függeszteni a GILENYA alkalmazását, és csak szakorvosi konzultációt követően lehet mérlegelni a kezelés folytatását.
· Fel kell hívni a betegek figyelmét arra, hogy a GILENYA-kezelés során nem kaphatnak élő, attenuált védőoltásokat, az egyéb védőoltások hatásossága pedig csökkenhet.
· A GILENYA alkalmazásának megkezdése előtt ellenőrizni kell a beteg varicella elleni antiteststátuszát; ha a vizsgálat negatív, akkor teljes VZV-oltási sorozat beadását kell ajánlani a betegnek. A kezelés megkezdését 1 hónappal el kell halasztani annak érdekében, hogy a vakcináció hatása teljes mértékben kialakuljon.
· A kezelés megkezdése előtt ajánlani kell humán papillómavírus (HPV) elleni vakcinációt.

	Progresszív multifokális leukoencephalopathia (PML)
	· Nem kaphatnak GILENYA-kezelést gyaníthatólag vagy igazoltan PML‑es betegek.
· Figyelembe kell venni, hogy a PML‑t jellemzően 2 évvel a fingolimod-kezelést követően (vagy még később) észlelték.
· Gondoskodjon arról, hogy referenciaként rendelkezésre álljon egy kiindulási, rendszerint a GILENYA megkezdése előtt 3 hónapnál nem régebbi mágneses rezonancia-képalkotás (MR) vizsgálati lelet. Mérlegelhető évenkénti MR-vizsgálat végzése, különösen azoknál a betegeknél, akiknél a PML‑lel általában összefüggésbe hozott kockázati tényezők közül több is fennáll.
PML gyanúja esetén azonnal diagnosztikai célú MR-vizsgálatot kell végezni és fel kell függeszteni a GILENYA alkalmazását addig, amíg ki nem zárták a PML‑t. Amennyiben PML igazolódik, a GILENYA-kezelést végleg abba kell hagyni.
· Immunrekonstitúciós gyulladásos szindrómáról (immune reconstitution inflammatory syndrome, IRIS) számoltak be S1P-receptor-modulátor hatóanyagokkal – a fingolimodot is beleértve – kezelt betegeknél, akiknél PML alakult ki, ezt követően pedig abbahagyták a kezelést. A PML‑ben szenvedő betegeknél az IRIS rendszerint néhány héttel vagy hónappal az S1P-receptor-modulátor alkalmazásának abbahagyása után alakult ki. A betegeket monitorozni kell az IRIS kialakulására irányulóan, és megfelelő kezelést kell alkalmazni az azzal járó gyulladás ellen.

	Reproduktív toxicitás
	· A GILENYA teratogén; alkalmazása ellenjavallt az olyan fogamzóképes korban lévő nőknél, akik nem alkalmaznak hatékony fogamzásgátlást, illetve a terhes nőknél.
· A fogamzóképes nőknek a kezelés alatt és kezelés abbahagyása után még két hónapig hatékony fogamzásgátlást kell alkalmazniuk.
· A fogamzóképes nőket – így a serdülő lányokat is, és azok szüleit vagy törvényes képviselőit – fel kell világosítani a kezelés megkezdése előtt, valamint utána is rendszeresen a magzatra gyakorolt súlyos kockázatról, és arról, hogy hatásos fogamzásgátlást kell alkalmazni a kezelés alatt és kezelés abbahagyása után még két hónapig.
· A kezelés elkezdése előtt negatív terhességi teszteredmény megerősítése szükséges, és ezt megfelelő időközönként meg kell ismételni.
· Ha egy nő a kezelés alatt esik teherbe, a GILENYA‑kezelést meg kell szakítani és számolni kell a betegségaktivitás kiújulásának lehetőségével.
· Fel kell hívni a beteg figyelmét arra, hogy a GILENYA alkalmazását két hónappal a tervezett terhesség előtt le kell állítani.

	Bőrrák (basalsejtes carcinoma, Kaposi‑sarcoma, melanoma malignum, Merkel‑sejtes carcinoma, laphámsejtes carcinoma)
	· A kezelés elkezdése előtt és utána 6–12 havonta bőrvizsgálatot kell végezni.
· Gyanús léziók észlelésekor bőrgyógyászhoz kell utalni a betegeket.
· A betegeket óvatosságra kell inteni, hogy fényvédelem nélkül kerüljék a napfényt.
· A betegek nem kaphatnak egyidejűleg UV‑B sugárzással végzett fototerápiát vagy PUVA‑fotokemoterápiát.

	Alkalmazás gyermek- és serdülőkorú betegeknél, beleértve a növekedésre és a fejlődésre kifejtett hatást
	· A felnőttekre vonatkozó összes figyelmeztetés és óvintézkedés, valamint monitorozás a gyermek- és serdülőkorú betegek esetében is érvényes.
· Végezze el a Tanner-stádium értékelését, valamint mérje meg a testmagasságot és a testsúlyt a szokásos ellátás keretében.
· A GILENYA megkezdése előtt ellenőrizze, hogy a beteg minden védőoltását megkapta-e.
· Figyelje a depresszió és szorongás okozta jeleket és tüneteket.



Betegek/szülők/gondozók számára készült útmutató

A betegek/szülők/gondozók számára készült útmutató az alábbi, fontos üzeneteket kell, hogy tartalmazza:

	Gyógyszerbiztonsági témák
	Gyógyszerbiztonsági kulcsüzentek

	Bradyarrhythmia (beleértve az átvezetés zavarait és a hypotoniával szövődő bradycardiát) az első dózist követően
	· Tájékoztassa kezelőorvosát, ha szívbeteg, illetve ha a szívfrekvenciát csökkentő gyógyszereket szed.
· Kezelőorvosa elektrokardiogramot (EKG) készít és vérnyomásmérést végez a GILENYA első adagja előtt.
· Kezelőorvosa szorosan ellenőrizni fogja az Ön szívfrekvenciáját az első adagot követően. Lehetséges, hogy hosszan tartó és éjszakai monitorozásra lesz szükség. A kezelés újrakezdésekor követési célú monitorozásra lehet szükség.
· Azonnal szóljon kezelőorvosának, ha alacsony szívfrekvenciára utaló tünetek (például szédülés, forgó jellegű szédülés, hányinger vagy szívdobogásérzés) lépnek fel a GILENYA első adagját követően.
· Kihagyott adagok esetén hívja fel kezelőorvosát, ugyanis előfordulhat, hogy meg kell ismételni az első adag alkalmazásakor szükséges monitorozást.

	A hepaticus transzaminázok szintjének emelkedése
	· Tájékoztassa kezelőorvosát, ha májproblémái vannak.
· Kezelőorvosa májfunkciós vizsgálatokat végez a kezelés megkezdése előtt, kezelés ideje alatt meghatározott időközönként, és az abbahagyás után még legfeljebb 2 hónapig.
· Tájékoztassa kezelőorvosát, ha májkárosodás bármilyen jelét észleli (mint például a bőr vagy a szemfehérje besárgulása, szokatlanul sötét vizelet, fájdalom a has felső részén a jobb oldalon, tisztázatlan eredetű hányinger és hányás).

	Macula oedema
	· Kezelőorvosa szemvizsgálatot kérhet a GILENYA alkalmazásának megkezdése előtt, valamint a kezelés során szükség szerint. Követési célú szemvizsgálatra kerülhet sor 3-4 hónappal a GILENYA alkalmazásának megkezdése után.
· Haladéktalanul jelentse be kezelőorvosának a látása megváltozásának bármilyen tünetét a GILENYA-kezelés ideje alatt és a kezelés után még legfeljebb két hónapig.

	Opportunista fertőzések, beleértve a varicella zoster vírust (VZV), az egyéb herpeszvírus (nem VZV) okozta fertőzéseket, gombafertőzéseket
	· Kezelőorvosa monitorozni fogja a limfociták számát az Ön vérében a GILENYA‑kezelés előtt és a kezelés alatt is. Ha túl kevés limfocita van a vérben, megszakítható a GILENYA-kezelés.
· Azonnal szóljon kezelőorvosának, ha fertőzésre utaló jelei és tünetei alakulnak ki a GILENYA-kezelés alatt és a kezelés utáni két hónapon belül (például láz, influenzaszerű tünetek, a nyak merevsége, fényérzékenység, hányinger, övsömör és/vagy zavartság vagy görcsrohamok által kísért fejfájás [ezek agyhártyagyulladás és/vagy agyvelőgyulladás tünetei lehetnek]).

	Progresszív multifokális leukoencephalopathia (PML)
	· A PML egy ritka, fertőzés által okozott agyi rendellenesség, amely súlyos fogyatékossághoz vagy halálhoz vezethet.
· Kezelőorvosa mágneses rezonanciás képalkotó vizsgálatot (MR-vizsgálat) kér a kezelés megkezdése előtt és a kezelés alatt a PML kockázatának nyomon követésére.
· Azonnal tájékoztassa kezelőorvosát, ha úgy gondolja, hogy a GILENYA-kezelés alatt és után a szklerózis multiplex betegsége rosszabbodik vagy ha bármilyen új tünetet észlel; ilyen lehet például a hangulat vagy a viselkedés megváltozása, újonnan kialakuló vagy súlyosbodó gyengeség a test egyik oldalán, a látás megváltozása, zavartság, emlékezetkihagyások, vagy beszéd- és kommunikációs nehézségek. Ezek a PML vagy egy gyulladásos reakció (az úgynevezett immunrekonstitúciós gyulladásos szindróma vagy IRIS) tünetei lehetnek, amelyek PML-ben szenvedő betegeknél akkor jelentkezhetnek, amikor, a GILENYA a kezelés abbahagyását követően már kiürül a betegek szervezetéből.
· Beszéljen partnerével vagy gondozóival, és adjon tájékoztatást az Ön kezeléséről. Felléphetnek olyan tünetek is, amelyeket Ön nem feltétlenül vesz észre.

	Bőrrák (basalsejtes carcinoma, Kaposi‑sarcoma, melanoma malignum, Merkel‑sejtes carcinoma, laphámsejtes carcinoma)
	· Azonnal tájékoztassa kezelőorvosát, ha bármilyen csomót (pl. fényes, gyöngyházfényű csomót), foltot vagy nyílt sebet észlel a bőrén, amely nem gyógyul meg heteken belül. A GILENYA‑val kezelt, szklerózis multiplexben szenvedő betegeknél bőrrákokról számoltak be. A bőrrák tünetei közé tartozhat a bőrszövet kóros növedéke vagy megváltozása (például szokatlan anyajegyek), a színük, formájuk vagy méretük megváltozása az idő múlásával.

	Reproduktív toxicitás
	· A GILENYA‑t nem alkalmazhatják olyan nők, akik fogamzóképesek, de nem alkalmaznak hatásos fogamzásgátlást, illetve terhes nők.
· Ha Ön fogamzóképes nők, a kezelés alatt és kezelés abbahagyása után még két hónapig hatékony fogamzásgátlást kell alkalmaznia.
· Azonnal számoljon be kezelőorvosának a GILENYA-kezelés során vagy annak befejezését követő két hónapon belüli (tervezett vagy nem tervezett) terhességről.

	Speciálisan a gyermek- és serdülőkorú betegek számára
	A felnőttekre vonatkozó összes figyelmeztetés és óvintézkedés, valamint monitorozás a gyermek- és serdülőkorú betegek esetében is érvényes. Továbbá:
· Kezelőorvosa a szokásos ellátás keretében elvégzi a magasság, a testtömeg és a pubertás állapotának felmérését.
· A GILENYA-kezelés megkezdése előtt a kezelőorvos ellenőrizni fogja, hogy minden szükséges oltást megkapott-e már.
· Figyelje a depresszió és szorongás okozta jeleket és tüneteket.



Terhesség‑specifikus emlékeztető betegkártya

A terhesség‑specifikus emlékeztető betegkártyának az alábbi fő üzeneteket kell tartalmaznia:

	· A TERHESSÉGBEN ALKALMAZOTT GILENYA KÁROSÍTHATJA A MAGZATOT. A GILENYA ellenjavallt terhes nőknek és olyan fogamzóképes nőknek, akik nem alkalmaznak hatékony fogamzásgátlást. Fontos, hogy a teherbe esés elkerüléséhez alkalmazzon hatásos fogamzásgátló módszert a GILENYA szedésének ideje alatt, valamint még legalább 2 hónapig a készítmény abbahagyását követően. Kezelőorvosa tanácsokat ad Önnek a hatásos fogamzásgátlásról.
· Kezelőorvosa a kezelés megkezdése előtt, valamint utána is rendszeres felvilágosítást nyújt a GILENYA magzatkárosító kockázatáról és az ennek minimalizálásához szükséges intézkedésekről.
· A kezelés megkezdése előtt terhességi tesztet kell végezni, és a kezelőorvosának meg kell erősítenie a negatív eredményt. A terhességi tesztet alkalmas időközönként meg kell ismételni.
· A nőknek a kezelés során NEM SZABAD teherbe esniük. Ha Ön terhes lesz vagy teherbe kíván esni, a GILENYA‑kezelést meg kell szakítani.
· Azonnal szóljon kezelőorvosának, ha úgy gondolja, hogy terhes lett. Kezelőorvosa terhesség esetén tanácsadást nyújt, valamint értékeli az esetleges terhesség kimenetelét.
· Haladéktalanul tájékoztassa kezelőorvosát, ha a GILENYA‑kezelés leállítása után a szklerózis multiplex betegsége rosszabbodik.



























III. MELLÉKLET

CÍMKESZÖVEG ÉS BETEGTÁJÉKOZTATÓ

























A. CÍMKESZÖVEG



A KÜLSŐ CSOMAGOLÁSON FELTÜNTETENDŐ ADATOK

EGYSÉGCSOMAGOLÁS DOBOZA


1.	A GYÓGYSZER NEVE

GILENYA 0,25 mg kemény kapszula
fingolimod


2.	HATÓANYAG(OK) MEGNEVEZÉSE

0,25 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

7 kemény kapszula
28 kemény kapszula


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.
Minden egyes kapszulát egészben nyeljen le!


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/008
	28 kapszula

	EU/1/11/677/009
	7 kapszula




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,25 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ ‑ OLVASHATÓ FORMÁTUMA

PC
SN
NN



A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

AZ EGYSÉGCSOMAGOLÁS BUBORÉKCSOMAGOLÁSA


1.	A GYÓGYSZER NEVE

GILENYA 0,25 mg kemény kapszula
fingolimod


2.	A FORGALOMBA HOZATALI ENGEDÉLY JOGOSULTJÁNAK NEVE

Novartis Europharm Limited


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK

Hétfő
Kedd
Szerda
Csütörtök
Péntek
Szombat
Vasárnap



A KÜLSŐ CSOMAGOLÁSON FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁST TARTALMAZÓ EGYSÉGCSOMAGOLÁS DOBOZA


1.	A GYÓGYSZER NEVE

GILENYA 0,25 mg kemény kapszula
fingolimod


2.	HATÓANYAG(OK) MEGNEVEZÉSE

0,25 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

7 × 1 kemény kapszula


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.
Minden egyes kapszulát egészben nyeljen le!


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/007
	7 × 1 kemény kapszula




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,25 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ ‑ OLVASHATÓ FORMÁTUMA

PC
SN
NN



A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁS


1.	A GYÓGYSZER NEVE

GILENYA 0,25 mg kemény kapszula
fingolimod


2.	A FORGALOMBA HOZATALI ENGEDÉLY JOGOSULTJÁNAK NEVE

Novartis Europharm Limited


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK




A KÜLSŐ CSOMAGOLÁSON FELTÜNTETENDŐ ADATOK

EGYSÉGCSOMAGOLÁS DOBOZA


1.	A GYÓGYSZER NEVE

GILENYA 0,5 mg kemény kapszula
fingolimod


2.	HATÓANYAG(OK) MEGNEVEZÉSE

0,5 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

7 kemény kapszula
28 kemény kapszula
98 kemény kapszula


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.
Minden egyes kapszulát egészben nyeljen le!


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/005
	28 kapszula

	EU/1/11/677/006
	98 kapszula

	EU/1/11/677/010
	7 kapszula




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,5 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN



A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

AZ EGYSÉGCSOMAGOLÁS BUBORÉKCSOMAGOLÁSA


1.	A GYÓGYSZER NEVE

GILENYA 0,5 mg kemény kapszula
fingolimod


2.	A FORGALOMBA HOZATALI ENGEDÉLY JOGOSULTJÁNAK NEVE

Novartis Europharm Limited


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK

Hétfő
Kedd
Szerda
Csütörtök
Péntek
Szombat
Vasárnap




A KÜLSŐ CSOMAGOLÁSON FELTÜNTETENDŐ ADATOK

EGYSÉGCSOMAGOLÁS DOBOZA – TÁRCA


1.	A GYÓGYSZER NEVE

GILENYA 0,5 mg kemény kapszula
fingolimod


2.	HATÓANYAG(OK) MEGNEVEZÉSE

0,5 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

7 kemény kapszula
28 kemény kapszula


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra.
Minden egyes kapszulát egészben nyeljen le!

A felnyitáshoz: Az 1-essel jelölt fül erős megnyomása mellett húzza meg a 2-essel jelölt fület.

Hét
Hétfő
Kedd
Szerda
Csütörtök
Péntek
Szombat
Vasárnap


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/002
	7 kapszula

	EU/1/11/677/003
	28 kapszula




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,5 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN




A KÜLSŐ CSOMAGOLÁSON FELTÜNTETENDŐ ADATOK

A TÁRCÁT TARTALMAZÓ GYŰJTŐCSOMAGOLÁS KÜLSŐ DOBOZA (BLUEBOX-SZAL EGYÜTT)


1.	A GYÓGYSZER NEVE

GILENYA 0,5 mg kemény kapszula
fingolimod


2.	HATÓANYAG(OK) MEGNEVEZÉSE

0,5 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

Gyűjtőcsomagolás: 84 (3 doboz 28 darabos kiszerelés) kemény kapszula.


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra
Minden egyes kapszulát egészben nyeljen le!


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/004
	84 kapszula (3 × 28 darabos kiszerelés)




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,5 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN




A KÜLSŐ CSOMAGOLÁSON FELTÜNTETENDŐ ADATOK

A GYŰJTŐCSOMAGOLÁS KÖZTES DOBOZA – TÁRCA (BLUEBOX NÉLKÜL)


1.	A GYÓGYSZER NEVE

GILENYA 0,5 mg kemény kapszula
fingolimod


2.	HATÓANYAG(OK) MEGNEVEZÉSE

0,5 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

28 kemény kapszula. A gyűjtőcsomagolás része. Külön nem árusítható.


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra
Minden egyes kapszulát egészben nyeljen le!

A felnyitáshoz: Az 1-essel jelölt fül erős megnyomása mellett húzza meg a 2-essel jelölt fület.

Hét
Hétfő
Kedd
Szerda
Csütörtök
Péntek
Szombat
Vasárnap


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES



8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/004
	84 kapszula (3 × 28 darabos kiszerelés)




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,5 mg


17.	EGYEDI AZONOSÍTÓ – 2D VONALKÓD


18.	EGYEDI AZONOSÍTÓ OLVASHATÓ FORMÁTUMA





A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

A TÁRCA BUBORÉKCSOMAGOLÁSA


1.	A GYÓGYSZER NEVE

GILENYA 0,5 mg
fingolimod

2.	A FORGALOMBA HOZATALI ENGEDÉLY JOGOSULTJÁNAK NEVE


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK





A KÜLSŐ CSOMAGOLÁSON FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁST TARTALMAZÓ EGYSÉGCSOMAGOLÁS DOBOZA


1.	A GYÓGYSZER NEVE

GILENYA 0,5 mg kemény kapszula
fingolimod


2.	HATÓANYAG(OK) MEGNEVEZÉSE

0,5 mg fingolimodot tartalmaz kapszulánként (hidroklorid formájában).


3.	SEGÉDANYAGOK FELSOROLÁSA


4.	GYÓGYSZERFORMA ÉS TARTALOM

7 × 1 kemény kapszula


5.	AZ ALKALMAZÁSSAL KAPCSOLATOS TUDNIVALÓK ÉS AZ ALKALMAZÁS MÓDJA(I)

Alkalmazás előtt olvassa el a mellékelt betegtájékoztatót!
Szájon át történő alkalmazásra
Minden egyes kapszulát egészben nyeljen le!


6.	KÜLÖN FIGYELMEZTETÉS, MELY SZERINT A GYÓGYSZERT GYERMEKEKTŐL ELZÁRVA KELL TARTANI

A gyógyszer gyermekektől elzárva tartandó!


7.	TOVÁBBI FIGYELMEZTETÉS(EK), AMENNYIBEN SZÜKSÉGES


8.	LEJÁRATI IDŐ

EXP


9.	KÜLÖNLEGES TÁROLÁSI ELŐÍRÁSOK

Legfeljebb 25 °C-on tárolandó.
A nedvességtől való védelem érdekében az eredeti csomagolásban tárolandó.


10.	KÜLÖNLEGES ÓVINTÉZKEDÉSEK A FEL NEM HASZNÁLT GYÓGYSZEREK VAGY AZ ILYEN TERMÉKEKBŐL KELETKEZETT HULLADÉKANYAGOK ÁRTALMATLANNÁ TÉTELÉRE, HA ILYENEKRE SZÜKSÉG VAN


11.	A FORGALOMBA HOZATALI ENGEDÉLY JOGOSULTJÁNAK NEVE ÉS CÍME

Novartis Europharm Limited
Vista Building
Elm Park, Merrion Road
Dublin 4
Írország


12.	A FORGALOMBA HOZATALI ENGEDÉLY SZÁMA(I)

	EU/1/11/677/001
	7 × 1 kemény kapszula




13.	A GYÁRTÁSI TÉTEL SZÁMA

Lot


14.	A GYÓGYSZER ÁLTALÁNOS BESOROLÁSA RENDELHETŐSÉG SZEMPONTJÁBÓL


15.	AZ ALKALMAZÁSRA VONATKOZÓ UTASÍTÁSOK


16.	BRAILLE ÍRÁSSAL FELTÜNTETETT INFORMÁCIÓK

GILENYA 0,5 mg


17.	EGYEDI AZONOSÍTÓ – 2D VONALKÓD

Egyedi azonosítójú 2D vonalkóddal ellátva.


18.	EGYEDI AZONOSÍTÓ OLVASHATÓ FORMÁTUMA

PC
SN
NN




A BUBORÉKCSOMAGOLÁSON VAGY A FÓLIACSÍKON MINIMÁLISAN FELTÜNTETENDŐ ADATOK

ADAGONKÉNT PERFORÁLT BUBORÉKCSOMAGOLÁS


1.	A GYÓGYSZER NEVE

GILENYA 0,5 mg kemény kapszula
fingolimod


2.	A FORGALOMBA HOZATALI ENGEDÉLY JOGOSULTJÁNAK NEVE

Novartis Europharm Limited


3.	LEJÁRATI IDŐ

EXP


4.	A GYÁRTÁSI TÉTEL SZÁMA

Lot


5.	EGYÉB INFORMÁCIÓK


























B. BETEGTÁJÉKOZTATÓ


Betegtájékoztató: Információk a felhasználó számára

Gilenya 0,25 mg kemény kapszula
Gilenya 0,5 mg kemény kapszula
fingolimod

Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.
· Tartsa meg a betegtájékoztatót, mert a benne szereplő információkra a későbbiekben is szüksége lehet.
· További kérdéseivel forduljon kezelőorvosához vagy gyógyszerészéhez.
· Ezt a gyógyszert az orvos kizárólag Önnek írta fel. Ne adja át a készítményt másnak, mert számára ártalmas lehet még abban az esetben is, ha a betegsége tünetei az Önéhez hasonlóak.
· Ha Önnél bármilyen mellékhatás jelentkezik, tájékoztassa erről kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. Lásd 4. pont.

A betegtájékoztató tartalma:
1.	Milyen típusú gyógyszer a Gilenya és milyen betegségek esetén alkalmazható?
2.	Tudnivalók a Gilenya szedése előtt
3.	Hogyan kell szedni a Gilenya‑t?
4.	Lehetséges mellékhatások
5.	Hogyan kell a Gilenya‑t tárolni?
6.	A csomagolás tartalma és egyéb információk


1.	Milyen típusú gyógyszer a Gilenya és milyen betegségek esetén alkalmazható?

Milyen típusú gyógyszer a Gilenya?
A Gilenya hatóanyaga a fingolimod.

Milyen betegségek esetén alkalmazható a Gilenya?
A Gilenya‑t felnőtteknél, illetve gyermekeknél és serdülőknél (10 éves és annál idősebb) a szklerózis multiplex (SM) relapszáló‑remittáló formájának kezelésére alkalmazzák, még pontosabban:
-	olyan betegeknél, akik nem reagáltak egy korábbi SM‑kezelésre
vagy
-	olyan betegeknél, akiknek gyorsan kialakuló, súlyos szklerózis multiplexük van.

A Gilenya nem gyógyítja meg a szklerózis multiplexet, de segít a bekövetkező relapszusok számának csökkentésében, és lassítja a szklerózis multiplex miatti mozgáskorlátozottság súlyosbodását.

Mi az a szklerózis multiplex?
A szklerózis multiplex az agyból és a gerincvelőből álló központi idegrendszer hosszan tartó betegsége. Szklerózis multiplexben a gyulladás elpusztítja a központi idegrendszerben lévő idegek körül található védőhüvelyt (ún. mielint), és megakadályozza az idegsejtek megfelelő működését. Ezt a folyamatot demielinizációnak nevezik.

A relapszáló‑remittáló szklerózis multiplexet az ismételt rohamokban jelentkező idegrendszeri tünetek (relapszusok) jellemzik, ami a központi idegrendszerben zajló gyulladást jelzi. A tünetek betegenként különböznek, de jellemző módon közéjük tartozik a járászavar, a zsibbadás, a látási problémák vagy az egyensúlyzavar. A relapszus tünetei teljesen elmúlhatnak, ha a relapszusnak vége, de néhány tünet visszamaradhat.

Hogyan hat a Gilenya?
A Gilenya azáltal nyújt védelmet az immunrendszer központi idegrendszer ellen irányuló támadásai ellen, hogy csökkenti bizonyos fehérvérsejtek (nyiroksejtek) szabad mozgását a szervezeten belül, valamint úgy, hogy megakadályozza azoknak az agyba és gerincvelőbe történő eljutását. Ez gátolja a szklerózis multiplex okozta idegkárosodást. A Gilenya csökkenti a szervezet bizonyos immunreakcióit is.


2.	Tudnivalók a Gilenya szedése előtt

Ne szedje a Gilenya‑t:
· ha immunrendszerének reakciókészsége lecsökkent (egy immunhiányos szindróma, egy betegség vagy az immunrendszer működését gátló gyógyszerek következtében),
· ha kezelőorvosa arra gyanakszik, hogy Önnél fennállhat egy ritka agyi fertőzés, az úgynevezett progresszív multifokális leukoenkefalopátia (PML), vagy a PML, illetve ennek megléte megerősítésre került,
· ha súlyos, aktív fertőzése vagy aktív, krónikus fertőzése, például vírusos májgyulladása vagy tüdőbaja van úgy mint, hepatitisz vagy tuberkulózis,
· ha aktív, daganatos megbetegedése van,
· ha súlyos májbetegsége van,
· ha az előző 6 hónapban szívrohama, anginája, szélütése vagy a szélütésre vagy a szívelégtelenség bizonyos típusaira utaló, figyelmeztető tünete volt,
· ha Önnek bizonyos típusú szabálytalan vagy kóros szívverése van (szívritmuszavar), beleértve az olyan betegeket is, akiknél az EKG (elektrokardiogram) a Gilenya adásának elkezdése előtt megnyúlt QT‑távolságot mutat,
· ha Ön a szívritmuszavar kezelésére gyógyszert szed, vagy nemrégiben szedett, például kinidint, dizopiramidot, amiodaront vagy szotalolt,
· ha Ön terhes vagy olyan fogamzóképes nő, aki nem alkalmaz hatékony fogamzásgátlást,
· ha allergiás a fingolimodra vagy a gyógyszer (6. pontban felsorolt) egyéb összetevőjére.
Amennyiben a fentiek bármelyike érvényes Önre, vagy bizonytalan, beszéljen kezelőorvosával, mielőtt bevenné a Gilenya‑t.

Figyelmeztetések és óvintézkedések
A Gilenya szedése előtt beszéljen kezelőorvosával:
· ha alvás közben jelentkező súlyos légzészavara van (súlyos alvási apnoe),
· ha azt mondták Önnek, hogy kóros az EKG-ja (elektrokardiogramja),
· ha lassú szívverés okozta tünetektől szenved (pl. szédülés, hányinger vagy szívdobogásérzés),
· ha olyan gyógyszereket szed vagy nemrégiben szedett, amelyek lassítják a szívverését (például béta‑blokkolókat, verapamilt, diltiazemet vagy ivabradint, digoxint, antikolinészteráz szereket vagy pilokarpint),
· ha a kórelőzményében hirtelen eszméletvesztés vagy ájulás (szinkópe) szerepel,
· ha védőoltást készül kapni,
· ha soha nem volt bárányhimlője,
· ha látászavara van vagy valaha volt, vagy ha a szemfenéken lévő sárgafolt (más néven makula, az éleslátás helye a szemben) vizenyőjére utaló egyéb tünete van (a betegség makulaödéma néven is ismert, lásd később), ha gyulladás vagy fertőzés van a szemében (érhártya-gyulladás – uveitisz) vagy ha cukorbeteg (ami szembetegségeket tud okozni),
· ha májbetegsége van,
· ha gyógyszerekkel nem beállítható magas vérnyomása van,
· ha súlyos tüdőbetegsége van vagy a dohányzástól köhög.
Amennyiben ezek bármelyike érvényes Önre, vagy bizonytalan, beszéljen kezelőorvosával, mielőtt bevenné a Gilenya‑t.

Lassú szívverés (bradikardia) és szívritmuszavar:
A kezelés kezdetén vagy az első 0,5 mg‑os adag bevétele után, ha 0,25 mg‑os napi adagról áll át, a Gilenya a szívverés lassulását okozza. Ennek következtében szédülhet vagy fáradtnak érezheti magát, vagy szívdobogásérzete lehet, vagy a vérnyomása is leeshet. Ha ezek a hatások súlyosak, szóljon kezelőorvosának, mivel azonnali kezelésre lehet szüksége. A Gilenya szívritmuszavart is okozhat, különösen az első adag beszedése után. A szívritmuszavar rendszerint kevesebb mint egy nap alatt megszűnhet. A lassú szívverés általában egy hónapon belül visszatér a normális szintre. Ezalatt az időszak alatt általában nem várhatóak klinikailag jelentős, pulzusra gyakorolt hatások.

Kezelőorvosa arra fogja kérni, hogy a Gilenya első adagjának a bevételét követően vagy az első 0,5 mg‑os adag bevétele után, ha 0,25 mg‑os napi adagról áll át, óránkénti pulzus‑ és vérnyomásmérésre legalább 6 órán keresztül maradjon az orvosi rendelőben vagy a kórházban, így a kezelés megkezdésekor jelentkező mellékhatások esetén a szükséges intézkedések megtehetők. A Gilenya első adagja előtt és a 6 órás megfigyelési időszak után EKG‑vizsgálatot kell végezni Önnél. Lehet, hogy ezalatt az idő alatt kezelőorvosának folyamatosan ellenőriznie kell az Ön elektrokardiogramját. Ha a 6 órás időszak után a szívverésszám nagyon lassú vagy csökken, vagy ha az elektrokardiogramja eltéréseket mutat, akkor lehet, hogy Önt hosszabb ideig (legalább 2 órával tovább, de lehet, hogy egész éjszaka) megfigyelés alatt kell tartani, addig, amíg azok elmúlnak. Lehet, hogy ugyanez igaz akkor is, ha Ön egy, a kezelésben tartott szünet után újrakezdi a Gilenya‑t, ami egyaránt függ attól, hogy milyen hosszú volt a szünet, és Ön milyen hosszú ideig szedte a Gilenya‑t a szünet előtt.

Ha szívritmuszavara vagy szabálytalan szívverése van, ha ezek veszélye fennáll Önnél, vagy ha az EKG-ján kóros eltérés van, vagy ha szívbetegsége vagy szívelégtelensége van, akkor lehet, hogy a Gilenya nem alkalmas az Ön számára.

Ha az Ön kórelőzményében hirtelen kialakuló eszméletvesztés vagy csökkent pulzusszám szerepel, akkor lehet, hogy a Gilenya nem alkalmas az Ön kezelésére. Kardiológus (szívspecialista) fogja megvizsgálni Önt, hogy tanácsot adjon, miként kell elkezdenie a Gilenya‑kezelést, beleértve az egész éjszakán át tartó megfigyelést is.

Ha olyan gyógyszereket szed, amelyek csökkenthetik a szívverésszámát, akkor lehet, hogy a Gilenya nem alkalmas az Ön kezelésére. Meg kell vizsgálja Önt egy kardiológus, aki leellenőrzi, hogy átállítható‑e más, olyan gyógyszerre, amely nem csökkenti a pulzusszámát, ami így lehetővé teszi a Gilenya‑kezelést. Ha az ilyen átállítás nem lehetséges, a kardiológus tanácsot ad majd, miként kell elkezdenie a Gilenya‑kezelést, beleértve az egész éjszakán át tartó megfigyelést is.

Ha soha nem volt bárányhimlője
Ha soha nem volt bárányhimlője, kezelőorvosa ellenőrizni fogja a betegséget okozó vírussal szembeni védettségét (varicella zoster vírus). Ha védtelen a vírussal szemben, akkor a Gilenya‑kezelés elkezdése előtt védőoltásra lehet szüksége. Ebben az esetben kezelőorvosa a teljes oltási sorozat befejezését követően egy hónapig el fogja halasztani a Gilenya‑kezelés elkezdését.

Fertőzések
A Gilenya csökkenti a fehérvérsejtek számát (különösen a limfocita‑számot). A fehérvérsejtek a fertőzések ellen küzdenek. A Gilenya szedésének ideje alatt (és legfeljebb még 2 hónappal a szedés befejezését követően) könnyebben kaphat fertőzéseket. Bármilyen, már meglévő fertőzése súlyosbodhat. A fertőzések súlyosak, és életveszélyesek lehetnek. Ha úgy gondolja, hogy fertőzése van, ha lázas, úgy érzi, hogy influenzás, ha övsömöre van, vagy a nyak merevsége, fényérzékenység, hányinger, kiütés és/vagy zavartság vagy görcsrohamok által kísért fejfájása van (ezek gomba- vagy herpeszvírus-fertőzés okozta agyhártyagyulladás és/vagy agyvelőgyulladás tünetei lehetnek), azonnal lépjen kapcsolatba kezelőorvosával, mert ez súlyos és életveszélyes lehet.

Humán papillomarvírus fertőzésről, ezen belül papillóma, diszplázia, szemölcsök és HPV‑vel összefüggő rákos megbetegedésekről számoltak be Gilenya‑val kezelt betegeknél. Kezelőorvosa meg fogja fontolni, hogy Önnek szüksége van-e a kezelést megelőzően HPV elleni védőoltásra. Ha Ön nő, kezelőorvosa szintén javasolni fogja a HPV szűrést.

PML
A PML egy ritka, fertőzés által okozott agyi rendellenesség, amely súlyos fogyatékossághoz vagy halálhoz vezethet. Kezelőorvosa mágneses rezonanciás képalkotó vizsgálatot (MR-vizsgálat) kér a kezelés megkezdése előtt és a kezelés alatt a PML kockázatának nyomon követésére.

Ha úgy gondolja, hogy az SM betegsége rosszabbodik vagy ha bármilyen új tünetet észlel – ilyen lehet például a hangulat vagy a viselkedés megváltozása, újonnan kialakuló vagy súlyosbodó gyengeség a test egyik oldalán, a látás megváltozása, zavartság, emlékezetkihagyások, vagy beszéd- és kommunikációs nehézségek –, a lehető leghamarabb értesítse kezelőorvosát. Ezek a PML tünetei lehetnek. Beszéljen partnerével vagy gondozóival is, és adjon tájékoztatást az Ön kezeléséről. Felléphetnek olyan tünetek is, amelyeket Ön nem feltétlenül vesz észre.

Ha PML alakul ki Önnél, az kezelhető, és a Gilenya‑kezelést leállítják. Néhány embernél gyulladásos reakció lép fel akkor, amikor a Gilenya már kiürül a szervezetből. Ez a reakció (az úgynevezett immunrekonstitúciós gyulladásos szindróma vagy IRIS) az állapota romlását, például az agyműködés rosszabbodását okozhatja.

Makulaödéma
Lehet, hogy a Gilenya szedésének elkezdése előtt kezelőorvosa szemészeti vizsgálatra akarja küldeni Önt, ha látászavara van vagy valaha volt, vagy ha a szemfenéken lévő sárgafolt (más néven makula, az éleslátás helye a szemben) vizenyőjére utaló egyéb tünete van (a betegség makulaödéma néven is ismert, lásd később), ha gyulladás vagy fertőzés van a szemében (érhártya‑gyulladás – uveitisz) vagy ha cukorbeteg.

Lehet, hogy kezelőorvosa azt akarja, hogy a Gilenya szedésének elkezdése után 3‑4 hónappal szemészeti vizsgálat történjen Önnél.

A makula az ideghártyának (a retinának) egy kis területe a szemfenéken, ami lehetővé teszi, hogy alakokat és színeket lásson, és a részletek tiszták és élesek legyenek. A Gilenya a makula vizenyőjét okozhatja, ez a betegség makulaödéma néven ismert. A vizenyő rendszerint a Gilenya‑kezelés első 4 hónapja alatt jelentkezik.

Önnél nagyobb a makulaödéma kialakulásának az esélye, ha cukorbeteg, vagy ha uveitisznek nevezett szemgyulladása volt. Ilyen esetekben előfordulhat, hogy kezelőorvosa azt akarja, hogy a makulaödéma felismerése érdekében rendszeres szemészeti vizsgálatok történjenek Önnél.

Ha makulaödémája volt, akkor a Gilenya‑kezelés ismételt elkezdése előtt beszéljen kezelőorvosával.

A makulaödéma ugyanazoknak a látási tüneteknek egy részét képes előidézni, mint egy szklerózis multiplexes roham (látóideg‑gyulladás). Kezdetben lehet, hogy nincs is semmilyen tünet. Feltétlenül mondjon el minden, a látásában bekövetkező változást kezelőorvosának. Lehet, hogy kezelőorvosa azt akarja, hogy szemészeti vizsgálat történjen Önnél, különösen akkor, ha:
· a látóterének a középső része elhomályosodik vagy sötét részeket lát,
· a látótere közepén sötét folt alakul ki,
· probléma van a színek vagy a finom részletek érzékelésével.

Májfunkciós vizsgálatok
Nem szedheti a Gilenya‑t, ha súlyos májbetegsége van. A Gilenya befolyásolhatja az Ön májműködését. Valószínűleg semmilyen tünetet nem fog észlelni, de ha azt veszi észre, hogy besárgul a bőre vagy a szeme fehérjéje, ha szokatlanul sötét (barna színű) a vizelete, fájdalmat érez a has felső részén jobb oldalon, fáradtságot, a szokásostól elmaradó éhségérzetet, vagy megmagyarázhatatlan hányingert és hányást észlel, azonnal szóljon kezelőorvosának!
Ha a Gilenya szedésének elkezdése után ezek közül a tünetek közül bármelyiket észleli, azonnal szóljon kezelőorvosának!

A kezelés előtt, közben és után kezelőorvosa vérvizsgálatokat fog rendelni, hogy ellenőrizze az Ön májának működését. Ha a vizsgálati eredmények azt mutatják, hogy probléma van a májával, akkor lehet, hogy abba kell hagynia a Gilenya‑kezelést.

Magas vérnyomás
Mivel a Gilenya a vérnyomás enyhe emelkedését idézi elő, lehet, hogy kezelőorvosa rendszeresen ellenőrizni akarja majd az Ön vérnyomását.

Tüdőbetegségek
A Gilenya‑nak enyhe hatása van a légzésfunkcióra. Azoknál a betegeknél, akiknek súlyos tüdőbetegségük van vagy a dohányzástól köhögnek, nagyobb lehet a mellékhatások kialakulásának az esélye.

Vérkép
A Gilenya‑kezelés várt hatása, hogy csökken a vérében a fehérvérsejtek száma. Ez a kezelés leállítását követő 2 hónapon belül többnyire normalizálódik. Ha bármilyen vérvizsgálatot kell végezni Önnél, mondja el az orvosnak, hogy Ön Gilenya‑t szed. Máskülönben előfordulhat, hogy az orvos nem tudja értelmezni a vizsgálat eredményét, és az orvosnak bizonyos típusú vérvizsgálatokhoz a szokásosnál több vér levételére is szüksége lehet.

A Gilenya elkezdése előtt kezelőorvosa meg fog győződni arról, hogy van‑e elegendő fehérvérsejt az Ön vérében, és lehet, hogy rendszeresen meg akarja ismételni az ellenőrzést. Abban az esetben, ha nincs elegendő fehérvérsejtje, akkor lehet, hogy abba kell hagynia a Gilenya‑kezelést.

Poszterior reverziíbilis enkefalopátia szindróma (PRES)
Ritkán egy poszterior reverziíbilis enkefalopátia szindróma (PRES) nevű kórképet jelentettek a Gilenya‑val kezelt szklerózis multiplexes betegeknél. Tünetei közé tartozhatnak a hirtelen kialakuló, súlyos fejfájás, zavartság, görcsrohamok és látászavarok. Azonnal tájékoztassa kezelőorvosát, ha Ön a Gilenya‑kezelés során ezen tünetek bármelyikét észleli, mert az súlyos lehet.

Rák
A Gilenya‑val kezelt, szklerózis multiplexben szenvedő betegeknél bőrrákokról számoltak be. Azonnal beszéljen kezelőorvosával, ha bármilyen csomót (pl. fényes, gyöngyházfényű csomót) foltot vagy nyílt sebet észlel a bőrén, ami nem gyógyul meg heteken belül. A bőrrák tünetei közé tartozhat a bőrszövet kóros növedéke vagy megváltozása (például szokatlan anyajegyek), a színük, formájuk vagy méretük megváltozása az idő múlásával. Mielőtt elkezdi alkalmazni a Gilenya‑t, a bőr vizsgálata szükséges, hogy ellenőrizzék, van‑e bármilyen csomó a bőrén. Kezelőorvosa rendszeresen fog bőrvizsgálatot végezni a Gilenya‑kezelése alatt. Ha Önnél bőrproblémák alakulnak ki, akkor kezelőorvosa bőrgyógyászhoz utalhatja Önt, aki a konzultáció után dönthet úgy, hogy Önnek fontos lenne rendszeres vizsgálaton részt vennie.

A nyirokrendszert érintő, bizonyos tipusú rákbetegségről (limfóma) is beszámoltak Gilenya-val kezelt SM-betegeknél.

Napozás és a napfénnyel szembeni védelem
A fingolimod gyengíti az Ön immunrendszerét. Ez növeli Önnél a rákos daganatok, különösen a bőrrákok kialakulásának kockázatát. Az alábbi módszerekkel védenie kell magát a napfénytől és az ibolyántúli (UV) sugárzástól:
· viseljen megfelelő védőruházatot,
· az UV‑védelem érdekében alkalmazzon rendszeresen magas fényvédő faktorú naptejet.

Relapszáló szklerózis multiplexhez társuló, szokatlan agyi károsodások
Ritka esetekben relapszáló szklerózis multiplexszel összefüggésbe hozható, szokatlanul nagy agyi károsodásokat jelentettek a Gilenya‑val kezelt betegeknél. Súlyos relapszus esetén állapota megítéléséhez kezelőorvosa mérlegelni fogja az MR vizsgálat elvégzését, és eldönti, hogy Önnek abba kell‑e hagynia a Gilenya‑kezelést.

Gilenya‑kezelésre történő áttérés
Lehet, hogy kezelőorvosa közvetlenül egy béta‑interferonról, glatiramer‑acetátról vagy dimetil‑fumarátról állítja át Gilenya‑ra, ha nincsenek a korábbi kezelés okozta kóros eltérésekre utaló jelek. Lehet, hogy kezelőorvosának vérvizsgálatot kell végeztetnie, hogy kizárja az ilyen rendellenességeket. A natalizumab leállítása után lehet, hogy a Gilenya‑kezelés elkezdése előtt 2‑3 hónapot várnia kell. A teriflunomidról való átállítás esetén kezelőorvosa azt tanácsolhatja, hogy várjon bizonyos ideig, vagy végezzenek Önnél gyorsított kiürítési eljárást. Amennyiben alemtuzumabbal kezelték, alapos kivizsgálás és a kezelőorvosával való megbeszélés szükséges annak eldöntésére, hogy a Gilenya megfelelő‑e az Ön számára.

Fogamzóképes nők
A Gilenya terhesség alatti alkalmazása ártalmas lehet a születendő gyermekre. Mielőtt elkezdi a Gilenya‑kezelést, kezelőorvosa el fogja magyarázni Önnek a kockázatokat, és arra kéri, hogy végezzen terhességi tesztet, annak érdekében, hogy megbizonyosodjon arról, hogy Ön nem terhes. Kezelőorvosa átad Önnek egy kártyát, amely elmagyarázza, miért nem szabad teherbe esnie a Gilenya szedése során, továbbá azt is ismerteti, hogy mit kell tennie a terhesség elkerülése érdekében a Gilenya szedése során. A kezelés ideje alatt és a kezelés leállítását követő 2 hónapon keresztül hatékony fogamzásgátlást kell alkalmaznia (lásd a „Terhesség és szoptatás” című részt).

A szklerózis multiplex rosszabbodása a Gilenya‑kezelés leállítása után
Ne hagyja abba a Gilenya szedését és ne módosítsa az adagját anélkül, hogy előbb megbeszélné azt a kezelőorvosával.

Haladéktalanul mondja el kezelőorvosának, ha úgy érzi, hogy szklerózis multiplex betegsége rosszabbodik, miután abbahagyta a Gilenya‑kezelést. Ez súlyos is lehet (lásd a „Ha idő előtt abbahagyja a Gilenya szedését” című részt a 3. pontban és a „Lehetséges mellékhatások” című részt a 4. pontban).

Idősek
A Gilenya‑val az idős (65 év feletti) betegek esetén szerzett tapasztalat korlátozott. Beszéljen kezelőorvosával, ha ezzel kapcsolatban bármi nyugtalanítja.

Gyermekek és serdülők

A Gilenya nem 10 év alatti gyermekek számára készült; és az ebbe a korcsoportba tartozó, szklerózis multiplexben szenvedő betegeknél nem vizsgálták.

A fent felsorolt figyelmeztetések és óvintézkedések gyermekekre és serdülőkre is vonatkoznak. Az alábbi információk kifejezetten fontosak gyermekek és serdülők, valamint gondozóik számára:
· A Gilenya‑kezelés megkezdése előtt a kezelőorvos ellenőrizni fogja az oltási státuszt. Ha bizonyos oltásokat még nem kapott meg, szükség lehet arra, hogy ezeket a Gilenya‑kezelés megkezdése előtt beadják.
· Az első alkalommal, amikor beveszi a Gilenya‑t, vagy amikor napi 0,25 mg‑os adagról átvált 0,5 mg‑os napi adagra, a kezelőorvosa ellenőrizni fogja a szívfrekvenciáját és a szívritmusát (lásd fent a „Lassú szívverés (bradikardia) és szívritmuszavar” részt).
· Ha görcsrohamokat észlel a Gilenya‑kezelés előtt vagy közben, tájékoztassa kezelőorvosát.
· Ha depresszió vagy szorongás áll fenn Önnél, vagy ha a Gilenya‑kezelés során depresszió vagy szorongás alakul ki, tájékoztassa kezelőorvosát. Lehetséges, hogy szorosabb megfigyelésre lesz szükség.

Egyéb gyógyszerek és a Gilenya
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről. Mondja el kezelőorvosának, ha az alábbi gyógyszerek bármelyikét szedi:
· Az immunrendszer működését gátló vagy azt megváltoztató gyógyszerek, köztük a szklerózis multiplex kezelésére szolgáló egyéb gyógyszerek, mint például a béta‑interferon, a glatiramer‑acetát, a natalizumab, a mitoxantron, a teriflunomid, a dimetil‑fumarát vagy az alemtuzumab. Tilos a Gilenya‑t ilyen gyógyszerekkel együtt alkalmaznia, mert az fokozhatja az immunrendszerre gyakorolt hatásokat (lásd még „Ne szedje a Gilenya‑t”).
· Kortikoszteroidok, az immunrendszerre gyakorolt esetleges további hatások miatt.
· Védőoltások. Ha védőoltásra van szüksége, először forduljon tanácsért kezelőorvosához. A Gilenya‑kezelés ideje alatt és utána még két hónapig nem kaphat bizonyos fajta védőoltásokat (élő, gyengített kórokozókat tartalmazókat), mivel azok olyan fertőzést tudnak kiváltani, ami ellen védeniük kellene. Más védőoltások meg lehet, hogy nem hatnak a szokott módon, ha ezalatt az időszak alatt adják be azokat.
· A szívverést lassító gyógyszerek (például a béta‑blokkolók, mint az atenolol). A Gilenya ilyen gyógyszerekkel történő együttes alkalmazása, a Gilenya‑kezelés elkezdését követő első napokban fokozhatja a szívverésre gyakorolt hatásokat.
· Szívritmuszavarra adott gyógyszerek, például kinidin, dizopiramid, amiodaron vagy szotalol. Nem szedheti a Gilenya‑t, ha ilyen gyógyszereket szed, mert fokozhatja azoknak a szívritmuszavarra gyakorolt hatásait (lásd még a „Ne szedje a Gilenya‑t” c. részt).
· Egyéb gyógyszerek:
· proteáz‑gátlók, fertőzés elleni szerek, mint a ketokonazol, az azol‑típusú gombaellenes szerek, a klaritromicin vagy a telitromicin,
· karbamazepin, rifampicin, fenobarbitál, fenitoin, efavirenz vagy közönséges orbáncfű (a Gilenya csökkent hatásosságának lehetséges kockázata).

Terhesség és szoptatás
Ha Ön terhes vagy szoptat, illetve ha fennáll Önnél a terhesség lehetősége vagy gyermeket szeretne, a gyógyszer alkalmazása előtt beszéljen kezelőorvosával.

Terhesség
Ne alkalmazza a Gilenya‑t terhesség során, ha teherbe kíván esni, illetve ha Ön fogamzóképes nő, és nem használ hatékony fogamzásgátlást. Ha a Gilenya‑t terhesség során alkalmazzák, fennáll a születendő gyermekre gyakorolt ártalom kockázata. A terhesség során Gilenya hatásának kitett gyermekek esetében körülbelül 2-szer akkora volt a veleszületett fejlődési rendellenességek aránya, mint az általános populációban (akiknél a veleszületett fejlődési rendellenességek aránya 2‑3% körüli). Leggyakrabban a szívet, a vesét, valamint a csontozatot és az izomrendszert érintő rendellenességekről számoltak be.

Ezért ha Ön fogamzóképes nő:
· mielőtt elkezdi a Gilenya‑kezelést, kezelőorvosa tájékoztatni fogja a születendő gyermekre gyakorolt kockázatról, és arra kéri, hogy végezzen terhességi tesztet, hogy megbizonyosodjon arról, hogy Ön nem terhes,
valamint
· amíg Gilenya‑t szed, és a szedés befejezését követő 2 hónapban hatékony fogamzásgátlást kell alkalmaznia a terhesség elkerülése céljából. Beszéljen kezelőorvosával a megbízható fogamzásgátló módszerekről.

Kezelőorvosa átad Önnek egy kártyát, amely elmagyarázza, miért nem szabad teherbe esnie a Gilenya szedése során.

Ha a Gilenya szedésének ideje alatt teherbe esik, azonnal szóljon kezelőorvosának! Kezelőorvosa a kezelés abbahagyása mellett fog dönteni (lásd a „Ha idő előtt abbahagyja a Gilenya szedését” című részt a 3. pontban és a „Lehetséges mellékhatások” című részt a 4. pontban). Célzott, rendszeres ellenőrző vizsgálatokat fognak végezni a születést megelőzően.

Szoptatás

A Gilenya szedésének ideje alatt nem szoptathat! A Gilenya bejuthat az anyatejbe, és a gyermek esetén fennáll a súlyos mellékhatások kockázata.

A készítmény hatásai a gépjárművezetéshez és a gépek kezeléséhez szükséges képességekre
Kezelőorvosa el fogja mondani Önnek, hogy a betegsége lehetővé teszi‑e, hogy biztonságosan vezessen gépjárművet, beleértve a kerékpárt is vagy kezeljen gépeket. A Gilenya várhatóan nem befolyásolja a gépjárművezetéshez és a gépek kezeléséhez szükséges képességeit.

Azonban a kezelés elkezdésekor a Gilenya első adagjának a bevételét követően 6 órán keresztül ott kell maradnia az orvosi rendelőben vagy a kórházban. A gépjárművezetéshez és a gépek kezeléséhez szükséges képességei ezalatt az idő alatt és esetleg utána is romolhatnak.


3.	Hogyan kell szedni a Gilenya‑t?

A Gilenya‑kezelést a szklerózis multiplex kezelésében jártas orvos fogja felügyelni.

A gyógyszert mindig a kezelőorvosa által elmondottaknak megfelelően szedje. Amennyiben nem biztos abban, hogyan alkalmazza a gyógyszert, kérdezze meg kezelőorvosát.

A készítmény ajánlott adagja:

Felnőttek:
Az adag naponta egy 0,5 mg-os kapszula.

Gyermekek és serdülők (10 éves vagy annál idősebb):
Az adag a testsúlytól függ:
· Legfeljebb 40 kg testsúlyú gyermekek és serdülők: naponta egy 0,25 mg-os kapszula.
· 40 kg feletti testsúlyú gyermekek és serdülők: naponta egy 0,5 mg-os kapszula.
Azokat a gyerekeket és serdülőket, akik a kezelést naponta egy 0,25 mg-os kapszulával kezdik, majd azt követően a stabil testsúlyuk 40 kg fölé nő, a kezelőorvosuk át fogja állítani naponta egy 0,5 mg‑os kapszulára. Ebben az esetben az első adag alkalmazásánál szükséges megfigyelési időszakot meg kell ismételni.

Ne lépje túl a javasolt adagot!

A Gilenya szájon át alkalmazandó.

A Gilenya‑t naponta egyszer, egy pohár vízzel vegye be. A Gilenya kapszulákat mindig egészben kell lenyelni, nem szabad kinyitni. A Gilenya bevehető étellel vagy anélkül is.

Ha minden nap ugyanabban az időpontban veszi be a Gilenya‑t, az segít, hogy időben bevegye gyógyszerét.

Ha kérdése van azzal kapcsolatosan, hogy mennyi ideig szedje a Gilenya‑t, beszéljen kezelőorvosával vagy a gyógyszerészével.

Ha az előírtnál több Gilenya‑t vett be
Ha az előírtnál több Gilenya‑t vett be, azonnal szóljon kezelőorvosának!

Ha elfelejtette bevenni a Gilenya‑t
Ha Ön kevesebb mint 1 hónapig szedett Gilenya‑t, és egész nap elfelejt bevenni 1 adagot, akkor a következő adag bevétele előtt hívja fel kezelőorvosát. Lehet, hogy kezelőorvosa úgy dönt, hogy a következő adag bevétele időpontjában megfigyelés alatt akarja tartani Önt.

Ha Ön legalább 1 hónapig szedett Gilenya‑t, és több mint 2 hétig elfelejtette alkalmazni a kezelést, akkor a következő adag bevétele előtt hívja fel kezelőorvosát. Lehet, hogy kezelőorvosa úgy dönt, hogy a következő adag bevétele időpontjában megfigyelés alatt akarja tartani Önt. Azonban, ha Ön legfeljebb 2 hétig felejtette el alkalmazni a kezelést, akkor beveheti a következő adagot a tervezett szerint.

Soha ne vegyen be kétszeres adagot a kihagyott adag pótlására.

Ha idő előtt abbahagyja a Gilenya szedését
Ne hagyja abba úgy a Gilenya szedését, vagy ne változtasson úgy az adagján, hogy nem beszélt előbb kezelőorvosával.

A Gilenya szedésének befejezését követően még 2 hónappal is a szervezetében marad. Fehérvérsejtszáma (a limfocita‑szám) ez alatt az idő alatt is alacsony maradhat, és az ebben a betegtájékoztatóban leírt mellékhatások is kialakulhatnak még. A Gilenya leállítása után lehet, hogy a szklerózis multiplex egy új kezelésének elkezdése előtt 6‑8 hetet várnia kell. 

Ha több mint 2 héttel a Gilenya abbahagyása után újra el kell kezdenie annak szedését, akkor a kezelés első elkezdésekor a szívverésszámra gyakorolt, normálisan előforduló hatás újra jelentkezhet, és a kezelés ismételt elkezdésekor meg kell majd figyelni Önt az orvosi rendelőben vagy a kórházban. Ha több mint két hétre abbahagyta a Gilenya szedését, ne kezdje újra anélkül, hogy tanácsot kérne kezelőorvosától.

Kezelőorvosa dönti el, hogy a Gilenya leállítása után kell-e, és milyen módon kell állapotát megfigyelni. Haladéktalanul mondja el kezelőorvosának, ha úgy érzi, hogy szklerózis multiplex betegsége rosszabbodik, miután abbahagyta a Gilenya‑kezelést. Ez súlyos is lehet.

Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.


4.	Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.

Egyes mellékhatások súlyosak lehetnek vagy súlyossá válhatnak
Gyakori (10‑ből legfeljebb 1 beteget érinthet):
· Köpetürítéssel járó köhögés, kellemetlen mellkasi érzés, láz (tüdőbetegség tünetei).
· Herpesz vírus okozta fertőzés (övsömör vagy herpesz zoszter), olyan tünetekkel, mint a száj vagy a nemi szervek körül jelentkező hólyagos bőrkiütés, égő érzés, bőrviszketés vagy bőrfájdalom, jellemzően a felsőtesten és az arcon. További tünetek lehetnek még a fertőzés korai szakában a láz és a gyengeség, amit zsibbadás, viszketés vagy súlyos fájdalommal kísért vörös foltok megjelenése követ.
· Lassú szívverés (bradikardia), szívritmuszavar.
· Egy bazálsejtes karcinómának nevezett bőrrák típus, ami gyakran gyöngyházfényű csomóként jelenik meg, bár más formákban is jelentkezhet.
· A depresszió és a szorongás szklerózis multiplexben szenvedő betegeknél ismerten nagyobb gyakorisággal fordul elő, és a Gilenya-kezelésben részesülő gyermek- és serdülőkorú betegeknél szintén beszámoltak ezek előfordulásáról.
· Fogyás.

Nem gyakori (100‑ból legfeljebb 1 beteget érinthet):
· Tüdőgyulladás, olyan tünetekkel, mint a láz, köhögés, nehézlégzés.
· Makulaödéma (a retinának a szemfenéken lévő, az éles látás területén kialakuló vizenyője), olyan tünetekkel, mint a látótér középső részének elhomályosodása vagy sötét foltok látása, homályos látás, probléma a színek vagy a finom részletek érzékelésével.
-	A vérlemezkék számának csökkenése, ami növeli a vérzések vagy véraláfutások kockázatát.
-	Rosszindulatú melanóma (egy olyan típusú bőrrák, ami rendszerint egy szokatlan anyajegyből alakul ki). A melanóma lehetséges tünetei közé tartoznak az olyan anyajegyek, amelyeknek idővel megváltozhat a mérete, formája, a bőrből való kiemelkedése vagy a színe, valamint az új anyajegyek megjelenése. Az anyajegyek viszkethetnek, vérezhetnek vagy kifekélyesedhetnek.
· Laphámsejtes karcinóma: a rosszindulatú bőrdaganat egyik fajtája, ami tömött, vörös csomóként, pörkkel fedett fekélyként vagy egy meglévő hegben lévő, új fekélyként jelentkezhet.
-	Görcsrohamok (gyermekeknél és serdülőknél gyakoribbak, mint felnőtteknél).

Ritka (1000‑ből legfeljebb 1 beteget érinthet):
· Egy poszterior reverzíbzibilis enkefalopátia szindrómának (PRES) nevezett állapot. A tünetek közé tartozhat a hirtelen kialakuló fejfájás, zavartság, görcsrohamok és/vagy a látászavarok.
· Limfóma (egy, a nyirokrendszert érintő rákos daganat).
· Laphámsejtes karcinóma: a bőrrák egyik fajtája, ami tömött, vörös csomóként, pörkkel fedett fekélyként vagy egy meglévő hegben lévő, új fekélyként jelentkezhet.

Nagyon ritka (10 000‑ből legfeljebb 1 beteget érinthet):
· Elektrokardiogram‑eltérés (T‑hullám inverzió).
· Humán herpeszvírus ‑ 8 fertőzéssel összefüggő daganat (Kaposi‑szarkóma).

Nem ismert (a gyakoriság a rendelkezésre álló adatokból nem állapítható meg):
· Allergiás reakciók, beleértve a bőrkiütést vagy viszkető csalánkiütést, az ajkak, a nyelv vagy az arc feldagadása okozta tüneteket, amelyek nagyobb valószínűséggel jelentkeznek a Gilenya‑kezelés elkezdésének napján.
· Májbetegség (beleértve a májelégtelenséget) jelei, például a bőr vagy a szemfehérje besárgulása (sárgaság), hányinger vagy hányás, fájdalom a has felső részén a jobb oldalon, sötét (barna színű) vizelet, a szokásostól elmaradó éhségérzet, fáradtság, valamint rendellenes májfunkciós vizsgálati eredmények. Nagyon kis számú esetben a májelégtelenség májátültetést is szükségessé tehetett.
· Egy ritka agyi fertőzés, az úgynevezett progresszív multifokális leukoenkefalopátia (PML) kockázata. A PML tünetei a szklerózis multiplex súlyosbodásához hasonlíthatnak. A tünetek úgy is kialakulhatnak, hogy Ön nem is veszi észre azokat, mint például a hangulat vagy a viselkedés megváltozása, a memória zavara, beszéd‑ és kommunikációs zavarok, amelyeket lehet, hogy a PML kizárása érdekében kezelőorvosának tovább kell vizsgálnia. Ezért, ha úgy gondolja, hogy a szklerózis multiplexe rosszabbodik, vagy ha Ön vagy azok, akik közel állnak Önhöz, bármilyen új vagy szokatlan tünetet észlelnek, nagyon fontos, hogy amilyen hamar csak lehet, beszéljen kezelőorvosával.
· A Gilenya-kezelés leállítása után jelentkező gyulladásos rendellenesség (az úgynevezett immunrekonstitúciós gyulladásos szindróma vagy IRIS).
· Kriptokokkusz (cryptococcus) fertőzések (egy gombák okozta fertőzés), beleértve a kriptokokkusz okozta agyhártyagyulladást is, melynek tünetei a nyak merevsége, fényérzékenység, hányinger és/vagy zavartság által kísért fejfájás.
· A bőrrák egyik fajtája (Merkel‑sejtes karcinóma). A Merkel‑sejtes karcinóma lehetséges tünetei közé tartozik a hússzínű vagy kékesvörös, fájdalmatlan csomó, gyakran az arcon, a fejen vagy a nyakon. A Merkel‑sejtes karcinóma jelentkezhet tömött, fájdalmatlan csomóként is. A hosszan tartó napozás és a gyenge immunrendszer hatással lehet a Merkel‑sejtes karcinóma kialakulásának kockázatára.
· A Gilenya‑kezelés leállítását követően a szklerózis multiplex tünetei kiújulhatnak, és rosszabbodhatnak a kezelés előtti vagy alatti állapothoz képest.
· A vérszegénység (csökkent vörösvértestszám) autoimmun formája, amelyben elpusztulnak a vörösvértestek (autoimmun hemolitikus anémia).

Ha ezek bármelyikét észleli, azonnal szóljon kezelőorvosának!

Egyéb mellékhatások
Nagyon gyakori (10‑ből több mint 1 beteget érinthet):
· influenza vírus okozta fertőzés, olyan tünetekkel, mint a fáradtság, hidegrázás, torokfájás, ízületi vagy izomfájdalom, láz,
· feszülő érzés vagy fájdalom az arc és a homlok területén (melléküreg-gyulladás),
· fejfájás,
· hasmenés,
· hátfájás,
· magas májenzimszint értékeket mutató vérvizsgálat,
· köhögés.

Gyakori (10‑ből legfeljebb 1 beteget érinthet):
· ótvar, bőrt érintő, gombás fertőzés (tinea versicolor),
· szédülés,
· erős fejfájás, ami gyakran hányingerrel, hányással és fényérzékenységgel jár (migrén),
· a fehérvérsejtek (nyiroksejtek és leukociták) alacsony száma,
· gyengeség,
· viszkető, vörös, égő bőrkiütés (ekcéma),
· bőrviszketés,
· emelkedett vérzsír (triglicerid)-szintek,
· hajhullás,
· légszomj,
· depresszió,
· homályos látás (lásd még a makulaödémáról szóló részt az „Egyes mellékhatások súlyosak lehetnek vagy súlyossá válhatnak” cím alatt),
· magas vérnyomás (a Gilenya a vérnyomás enyhe emelkedését idézheti elő),
· izomfájdalom,
· ízületi gyulladás.

Nem gyakori (100‑ból legfeljebb 1 beteget érinthet):
· bizonyos fehérvérsejtek (neutrofilek) alacsony száma,
· nyomott hangulat,
· hányinger.

Ritka (1000‑ből legfeljebb 1 beteget érinthet):
· a nyirokrendszer rákos betegsége (limfóma).

Nem ismert (a gyakoriság a rendelkezésre álló adatokból nem állapítható meg):
· perifériás ödéma.

Ha ezek bármelyike súlyos formában jelentkezik, szóljon kezelőorvosának!

Mellékhatások bejelentése
Ha Önnél bármilyen mellékhatás jelentkezik, tájékoztassa kezelőorvosát, vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül. A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.


5.	Hogyan kell a Gilenya‑t tárolni?

A gyógyszer gyermekektől elzárva tartandó!
A dobozon és a buborékcsomagoláson feltüntetett lejárati idő (EXP) után ne alkalmazza ezt a gyógyszert. A lejárati idő az adott hónap utolsó napjára vonatkozik.
Legfeljebb 25 °C‑on tárolandó.
A nedvességtől való védelem érdekében az eredeti csomagolásban tárolandó.
Ne szedje ezt a gyógyszert, ha a csomagolás sérült, vagy a megbontás jeleit észleli.

Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.


6.	A csomagolás tartalma és egyéb információk

Mit tartalmaz a Gilenya?
· A készítmény hatóanyaga a fingolimod.

Gilenya 0,25 mg kemény kapszula
· Minden kapszula 0,25 mg fingolimod kapszulánként (hidroklorid formájában).
· Egyéb összetevők:
Kapszulatöltet: mannit, hidroxipropil-cellulóz, hidroxipropil-betadex, magnézium-sztearát.
Kapszula héj: zselatin, titán-dioxid (E171), sárga vas-oxid (E172).
Jelölőfesték: sellak (E904), fekete vas-oxid (E172), propilénglikol (E1520), tömény ammóniaoldat (E527).

Gilenya 0,5 mg kemény kapszula
-	Minden kapszula 0,5 mg fingolimodot tartalmaz (hidroklorid formájában).
· Egyéb összetevők:
Kapszulatöltet: mannit, magnézium‑sztearát.
Kapszula héj: zselatin, titán‑dioxid (E 171), sárga vas‑oxid (E 172).
Jelölőfesték: sellak (E904), vízmentes etanol, izopropil‑alkohol, butil‑alkohol, propilénglikol (E1520), tisztított víz, tömény ammóniaoldat (E527), kálium‑hidroxid, fekete vas‑oxid (E172), sárga vas‑oxid (E172), titán‑dioxid (E171), dimetikon.

Milyen a Gilenya külleme és mit tartalmaz a csomagolás?
A Gilenya 0,25 mg kemény kapszula alsó és felső része csontszínű, nem átlátszó. A kapszula felső részén fekete tintával nyomott „FTY0.25mg” felirat és a kapszula alsó részén fekete, sugárirányú sáv van.

A Gilenya 0,5 mg kemény kapszula alsó része fehér, nem átlátszó, felső része világossárga, nem átlátszó. A kapszula felső részén fekete tintával nyomott „FTY0.5 mg” felirat és a kapszula alsó részén két, sárga tintával nyomott sáv van.

A Gilenya 0,25 mg kapszula 7 vagy 28 kapszulát tartalmazó kiszerelésben kapható. Az Ön országában nem feltétlenül mindegyik kiszerelés kerül kereskedelmi forgalomba.

A Gilenya 0,5 mg kapszula 7, 28 vagy 98 kapszulát tartalmazó kiszerelésben vagy 84 kapszulát tartalmazó gyűjtőcsomagolásban kapható (3 darab, 28 kapszulát tartalmazó kiszerelés). Az Ön országában nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja
Novartis Europharm Limited
Vista Building
Elm Park, Merrion Road
Dublin 4
Írország

Gyártó
Novartis Farmacéutica, S.A.
Gran Via de les Corts Catalanes, 764
08013 Barcelona
Spanyolország

Lek Pharmaceuticals d.d.
Verovskova Ulica 57
Ljubljana, 1526
Szlovénia

Novartis Pharmaceutical Manufacturing LLC
Verovskova Ulica 57
Ljubljana, 1000
Szlovénia

Novartis Pharma GmbH
Sophie-Germain-Strasse 10
90443 Nürnberg
Németország

A készítményhez kapcsolódó további kérdéseivel forduljon a forgalomba hozatali engedély jogosultjának helyi képviseletéhez:

	België/Belgique/Belgien
Novartis Pharma N.V.
Tél/Tel: +32 2 246 16 11

	Lietuva
SIA Novartis Baltics Lietuvos filialas
Tel: +370 5 269 16 50


	България
Novartis Bulgaria EOOD
Тел.: +359 2 489 98 28

	Luxembourg/Luxemburg
Novartis Pharma N.V.
Tél/Tel: +32 2 246 16 11


	Česká republika
Novartis s.r.o.
Tel: +420 225 775 111

	Magyarország
Novartis Hungária Kft.
Tel.: +36 1 457 65 00

	Danmark
Novartis Healthcare A/S
Tlf.: +45 39 16 84 00

	Malta
Novartis Pharma Services Inc.
Tel: +356 2122 2872

	Deutschland
Novartis Pharma GmbH
Tel: +49 911 273 0

	Nederland
Novartis Pharma B.V.
Tel: +31 88 04 52 111

	Eesti
SIA Novartis Baltics Eesti filiaal
Tel: +372 66 30 810

	Norge
Novartis Norge AS
Tlf: +47 23 05 20 00

	Ελλάδα
Novartis (Hellas) A.E.B.E.
Τηλ: +30 210 281 17 12

	Österreich
Novartis Pharma GmbH
Tel: +43 1 86 6570

	España
Novartis Farmacéutica, S.A.
Tel: +34 93 306 42 00

	Polska
Novartis Poland Sp. z o.o.
Tel.: +48 22 375 4888

	France
Novartis Pharma S.A.S.
Tél: +33 1 55 47 66 00

	Portugal
Novartis Farma ‑ Produtos Farmacêuticos, S.A.
Tel: +351 21 000 8600

	Hrvatska
Novartis Hrvatska d.o.o.
Tel. +385 1 6274 220

	România
Novartis Pharma Services Romania SRL
Tel: +40 21 31299 01

	Ireland
Novartis Ireland Limited
Tel: +353 1 260 12 55

	Slovenija
Novartis Pharma Services Inc.
Tel: +386 1 300 75 50

	Ísland
Vistor hf.
Sími: +354 535 7000

	Slovenská republika
Novartis Slovakia s.r.o.
Tel: +421 2 5542 5439


	Italia
Novartis Farma S.p.A.
Tel: +39 02 96 54 1
	Suomi/Finland
Novartis Finland Oy
Puh/Tel: +358 (0)10 6133 200


	Κύπρος
Novartis Pharma Services Inc.
Τηλ: +357 22 690 690

	Sverige
Novartis Sverige AB
Tel: +46 8 732 32 00


	Latvija
SIA Novartis Baltics
Tel: +371 67 887 070

	



A betegtájékoztató legutóbbi felülvizsgálatának dátuma:

Egyéb információforrások
A gyógyszerről részletes információ az Európai Gyógyszerügynökség internetes honlapján (https://www.ema.europa.eu/) található.

